U Nikšiću, drugom po veličini gradu u Crnoj Gori, danas lokalni izbori\nBeta 14. marta 2021. 08:15\nU Nikšiću, drugom gradu po veličini u Crnoj Gori, danas će biti održani lokalni izbori koji su prva provera rejtinga političkih snaga u zemlji nakon poraza Demokratske partijske socijalista (DPS) Mila Djukanovića na parlamentarnim izborima i smene vlasti na državnm nivou.\nPravo glasa ima 58.800 gradjana, koji na 138 biračkih mesta biraju 41 poslanika u lokalnoj skupštini, a za poverenje birača takmiče se četiri koalicije i dve partije.\nKoaliciju „Evropski tim za Nikšić“, koja je do sada bila na vlasti, čine Demokratska partija socijalista (DPS), Socijaldemokrate (SD), Liberalna partija i Patriotsko-komitski savez.\nKoaliciju „Za budućnost Nikšića“ predvodi prosrpski Demokratski front (DF), a isto biračko telo pokušaće da pridobiju i novosnovani „Narodni pokret“ biznismena Miodraga Davidovića, te koalicija „Mir je naša nacija“, koju vode Demokrate predsednika Skupštine Crne Gore Alekse Bečića.\nGradjanski pokret URA Dritana Abazovića predvodi koaliciju „Crno na bijelo“, dok se na državnom nivou parlamentarna Socijaldemokratska partija (SDP) odlučila za samostalni nastup.\nBirališta će biti zatvorena u 20 časova.


Crna Gora prema istraživanju američkog „Cato“ instituta najslobodnija na Balkanu\nDatum objave 25.08.2015 16:03 | Autor Služba za odnose s javnošću\nAmerički institut „Cato” je, u saradnji sa renomiranim istraživačkim centrima, objavio detaljan izvještaj o indeksu ličnih sloboda, koji je Crnu Goru pozicinonirao na 40. mjesto od ukupno 152 države svijeta. Rezultat Crne Gore po kategorijama je 8.27 za lične slobode, 7,41 za ekonomske i 7.48 za ukupan indeks sloboda.\nCrna Gora je, prema tom istraživanju, najbolje pozicionirana na Balkanu, a odmah iza nje slijedi Slovenija na 41. mjestu, Hrvatska na 44. mjestu, Makedonija na 45. mjestu, Albanija na 54. mjestu, Bosna i Hercegovina na 56. mjestu i Srbija na 80. mjestu.\nOd posebnog značaja je i podatak da je ovo prvo sveobuhvatno istraživanje ekonomskih, ličnih i građanskih sloboda na globalnom nivou, a rezultati su dobijeni na osnovu isrcpnih izvještaja o stanju tih sloboda u 152 države svijeta.\nDržave su ocijenjivane na ljestvici od 1-10, pri čemu deset predstavlja najveći stepen sloboda.


Zabilježen povećan pad prihoda\nPress konferencija ministra za finansije u Vladi BPK Goražde:Izvršenje Budžeta BPK Goražde u prva tri mjeseca 2013.\n– Stabilnost budžeta Bosansko-podrinjskog kantona Goražde u budućem periodu biće prilično ugrožena iz razloga što je pogotovo u martu mjesecu zabilježen jak pad prihoda od indirektnih poreza za preko 20 posto u odnosu na isti period prethodne godine, a u odnosu na januar, to je nekih 35 posto- istaknuo je na današnjoj press konferenciji ministar za finansije u Vladi BPK Goražde Alem Mujković.\nMinistar navodi da su ukupni prihodi Budžeta BPK Goražde u prva tri mjeseca iznosili 6.429.000 KM, što je 64 posto u odnosu na planiranih 9.980.000 KM.\nU odnosu na isti period prošle godine, ukupni prihodi manji su za 5 posto.\nOd odobrenih 8.599.000 KM budžetskim korisnicima, izvršeno je oko 5.651.000 KM, ističe ministar, tako da je u odnosu na ono što je odobreno u prva tri mjeseca, neutrošeno još približno 3 miliona KM.\n-Do sada smo izvršavali obaveze onako kako je predviđeno Zakonom o izvršenju budžeta i po prioritetima. Međutim, to je prvenstveno ostvareno zbog akumuliranog suficita iz prethodnih godina, tako da smo na neki način uspjeli da izvršimo sve obaveze koje su prispjele- kazao je ministar Mujković te upozorio da se Bosansko-podrinjski kanton Goražde u narednom periodu , pored jakog pada prihoda od indirektnih poreza, suočava sa još jednim ozbiljnim problemom- prispjećem obaveza prema MMF-u. Prema otplatnom planu, u ovoj godini predviđeno je da po ovom osnovu prispije 4.600.000 KM, koje BPK kanton nije u stanju izmiriti.\n– Ukoliko bi došlo do naplate tog kredita, značajno bi bila ugrožena stabilnost i funkcionisanje osnovnih funkcija Kantona- naglasio je ministar finansija.\nOn je dodao da je na posljednjoj sjednici Skupštine BPK Goražde razgovarano o tom kreditu MMF-a. Nastoji se, ističe ministar, da se ovaj problem podigne na veći nivo, u smislu da svi akteri u zakonodavnoj i izvršnoj vlasti učestvuju zajednički u pregovaranju, lobiranju kako bi izdjejstvovali najbolje rješenje za Bosansko-podrinjski kanton.\n– Kakvo će to rješenje biti to trenutno niko ne zna, ali ono što nam preostaje jeste aktivan dijalog sa predstavnicima federalnih nivoa vlasti- kazao je ministar za finansije u Vladi BPK Goražde Alem Mujković na današnjoj press konferenciji posvećenoj izvršenju Buždeta Bosansko-podrinjskog kantona Goražde u prva tri mjeseca ove godine.


Član Predsjedništva BiH i predsjednik SNSD-a Milorad Dodik kazao je da će u slučaju neformiranja vlasti NSRS usvojiti akt kojim će se odbaciti sve odluke koje nisu izričito u skladu s Ustavom BiH.\nPovodom toga kontaktirali smo i Ured visokog predstavnika u BiH.\nIz OHR-a su za “Avaz” odgovorili da se pokušaji manjeg bh. entiteta da poništi ranije dogovorene reforme i oslabi institucije protive dogovoru u Dejtonu.\n– Svi organi vlasti u BiH dužni su poštivati Dejtonski sporazum, kao i pravni okvir BiH. Prema Dejtonu, entiteti, također, moraju “asistirati BiH” u ispunjavanju njenih međunarodnih obaveza. Radnje i aktivnosti entitetskih organa vlasti koje bi imale za cilj suspendiranje nadležnosti i odluka institucija BiH na teritoriji RS bile bi neustavne – naveli su iz OHR-a.


"Objektivni" Vašington post: Glavoseče u Siriji su ništa u poređenju sa ratom u Jugoslaviji | WebTribune\nHome U FOKUSU “Objektivni” Vašington post: Glavoseče u Siriji su ništa u poređenju sa ratom u Jugoslaviji\nMeđunarodna zajednica je naivno verovala da će svaka odluka Međunarodnog krivičnog suda za bivšu Jugoslaviju odmah pomiriti zavađene etničke grupe na Balkanu, jer ih je u stvari “još više podelila”.\nSvetski i mediji u regionu bave se i danas presudom Haškog suda ratnom lideru bosanskih Srba Radovanu Karadžiću za zločine počinjene u BiH.\nMediji konstatuju da je ona istorijska, a ljubljansko Delo primećuje da presude Tribunala nisu pomogle uspostavljanju poverenja na Balkanu.\n“Sudsko veće je izricanjem presude Radovanu Karadžiću za genocid, ratne zločine i zločine protiv čovečnosti svetu pokazalo da visoki politički položaj ne omogućava zaštitu pred krivičnim proganjanjem”, navodi ovaj slovenački dnevnik.\nList dodaje da je sud u Hagu “zajedno sa drugim krivičnim sudovima završio dug period nekažnjavanja ratnih zločina”.\nPrema pisanju “Dela”, sud u Hagu žrtvama je omogućio da svedoče o strahotama koje su videle ili doživele i na taj način nakon dve decenije “postao savest čovečanstva”.\nList još kaže da je međunarodna zajednica naivno verovala da će svaka odluka Međunarodnog krivičnog suda za bivšu Jugoslaviju odmah pomiriti zavađene etničke grupe na Balkanu, jer ih je u stvari “još više podelila”.\n“U regionu shvataju sud u Hagu kao politički sud, a najnegativnije značenje ima među većinom Srba koji su uvereni da je osnovan sa ciljem da demonizuje srpski narod”, navodi “Delo”.\nPo oceni lista, zemlje Zapadnog Balkana još priznaju samo tuđe zločine i vlastite žrtve, a ćute o sopstvenim zločinima i zločincima.\n“Njujork tajms” je objavio informaciju o presudi Karadžiću zbog, kako se navodi, sprovođenja terora nad civilima u najsmrtonosnijim akcijama na teritoriji Evrope od Drugog svetskog rata.\nPiter Robinson, američki advokat koji je učestvovao u odbrani Karadžića, rekao je za taj njujorški dnevnik da je njegov klijent “razočaran i zapanjen presudom i rezonovanjem sudija, i zamolio nas da uložimo žalbu na presudu”.\nRazočarane su, piše list, i porodice žrtava, jer smatraju da je presuda blaga. Sudijama je, konstatuje se, bilo potrebno više od godinu dana da donesu presudu ,a proces suđenja je trajao skoro 500 dana, što pokazuje posvećenost tužilaštva i složenost vodenja krivičnog postupka za ovako dugačak građanski rat.\n“Njujork tajms” piše da je Karadžić tokom suđenja predstavljao sebe kao “čoveka mira čiji je jedini cilj bio da zaštiti Srbe”.\n“Vašington post”, pod naslovom “Radovan Karadžić osuđen za užasne zločine četvrt veka kasnije” piše da je “stravičan rat u Siriji blago poređenje sa sukobima koji su se dešavali na teritoriji bivše Jugoslavije pre skoro četvrt veka” .\n“Multietnička komunistička federacija je počela da se cepa već 1991. Hrvari, Srbi i Muslimani su počeli rat oko teritorija, a najveća divljaštva i krvoprolića su se desila na teritoriji bivše rebuplike Bosne i Hercegovine, gde je živelo mešovito stanovništvo”, piše “Vašington post” i dodaje da nijedna presuda za zločine sa ovih prostora nije važna koliko ova.\nLondonski “Independent” je preneo tekst Alksandre Sims, koja je izveštavala tokom rata iz BiH.\n“Radovan Karadžić se tokom celog suđenja izjašnjavao da je nevin. Ovaj 70-godišnjak je najviši lider bosanskih Srba koji je krivično gonjen u sudu u Hagu, a sam proces sudenja je od izuzetnog značaja za Haški tribunal”, navela je ona.\nKonstatuje i da presuda ima ključnu ulogu u razvoju medunarodnog prava i treba da ojača medunarodnu sudsku praksu krivične odgovornosti političkih lidera za zločine koje su počinile snage pod njihovom kontrolom.


DANAK PROMAŠAJIMA - Glas Podrinja\nRUKOMET: DRUGI PORAZ METALOPLASTIKE U PROLEĆNOM DELU PRVENSTVA\nVrbas ““ Metaloplastika 24:22 (10:6)\nHala: CFK „Drago Jovović“. Gledalaca: 1 500. Sudije: Savić, Radulović (oba Beograd), Isključenja: Vrbas 4, Metaloplastika 4 minuta.\nVrbas: Vlaisavljević, Mitrović 2, Komnenić, Orbović, Vojvodić 6 (4), Delibašić 2, Bosančić 1, Lučić 2, N. Perović 6, Vraneš, Sančanin 2, V. Perović 4(1), Radulović (24 odbrane).\nMetaloplastika: Maksimović (2 odbrane, 1 sedmerac), Karanović 6, Kalajanović, Milovanović, Aleksić, Stevanović, Medić 2, Marjanović 5 (2), Rajičić (12 odbrana, 1 sedmerac), Obradović, Marković 1, Grujičić 3, Jezdimirović, Mitrović 4, Prodanović 1.\nIgrač utakmice: Radule Radulović (Vrbas)\nOdbrana najače oružje šabačkog tima ovoga puta bila je na visini zadatka. Posle početnog vođstva Metaloplastike od 2:0, domaći su prvi gol postigli tek u osmom minutu a posle dobrih odbrana svog golmana Radulovića zaredom još tri i poveli sa 4:2. Šapčani uzvraćaju i izjednačavaju rezultat na 4:4. Sve do pet minuta pre kraja poluvremena igralo se gol za gol. Domaći su u finišu ovog dela meča iskoristili slabu realizaciju šabačkih rukometaša i serijom 4:1 otišli na odmor sa četiri gola prednosti.\nU prvih sedam minuta nastavka „plastičari“ su iskoristili dobru igru u odbrani i efikasnijim napadom stigli na dva gola minusa. Nakon toga usledila je ponovo slaba igra u napadu, neiskorišćeni ziceri, promašaji gola i dobre odbrane domaćeg golmana rezultirale u 52. minuto najvećim vođstvo Vrbasa od sedam golova razlike 21:14. Poslednjih osam minuta proteklo je u znaku dobre igre šabačkog tima koji angažovanom odbranom i sigurnijom realizacijom dva minuta pre kraja stigao na dva gola zaostatka 20:22. Kada se očekivalo da može doći do preokreta, Vrbašani su sigurnom realizacijom sa sedam metara odlučili pobednika ove zanimljive utakmice u kojoj su odbrane obe ekipe imale svoj dan.


Montgomeri otkrio: Ukoliko Vučić bude tako postupio suočiće se sa dramatičnim pogoršanjem situacije u zemlji.. | Web-Tribune.com\nHome / U FOKUSU / Montgomeri otkrio: Ukoliko Vučić bude tako postupio suočiće se sa dramatičnim pogoršanjem situacije u zemlji..\nMontgomeri otkrio: Ukoliko Vučić bude tako postupio suočiće se sa dramatičnim pogoršanjem situacije u zemlji..\n16. jula 2017.\tU FOKUSU Leave a comment\nBivši američki ambasador u Srbiji Vilijem Montgomeri smatra da je pitanje statusa Srpsko-ruskog humanitarnog centra važno pitanje za Srbiju, i da su implikacije odluke po tom pitanju izuzetno važne za srpski narod.\nU susret poseti predsednika Srbije Aleksandra Vučića Vašingtonu, Montgomeri kaže da ne očekuje da će Srpsko-ruski humanitarni centar i status njegovog osoblja biti bitna tačka na dnevnom redu sastanaka u Vašingtonu.\n„Žao mi je što to moram da kažem ali u opštoj slici, za SAD zapravo i nije bitno da li će Srbija odlučiti da se približi Rusiji, dajući na primer ,diplomatski status’ onome što bi trebalo da bude ,humanitarni centar’. Dani Hladnog rata kada su te stvari bile važne za SAD su odavno prošli“, rekao je Montgomeri za Tanjug.\nOn, zapravo, ukazuje da je to „mnogo važnije pitanje za narod Srbije i to kako on vidi svoju budućnost”.\n„Jer, implikacije te odluke snosiće narod Srbije, a ne SAD”, ističe Montgomeri.\n„Premda mislim da veliki majstor neutralnosti tokom hladnog rata, maršal Tito nikad ne bi pristao da ima rusku bazu na srpskoj teritoriji nazvanu drugim imenom, njegovo vreme je davno prošlo“, dodaje on.\nUz ogradu da SAD nisu članica EU a da se i EU suočava sa brojnim izazovima, američki diplomata kaže da razume Vučićev zahtev za ubrzan pristup Srbije EU.\nČlanice EU izgleda nisu u stanju da shvate da neizvesnost, duga odlaganja i prepreke u procesu pristupanja imaju kumulativan negativan uticaj na Srbiju i da podrška ulasku u EU opada, ukazuje on.\n„Predsednik pokušava da skrene pažnju na to. On želi, a i ljudi u Srbiji zaslužuju jasniju ideju o tome šta ih čeka i u kom vremenskom periodu“, rekao je Montgomeri.\nOn dodaje i da „kolko god to bilo nefer” i susedi kao što je Hrvatska mogu otežati taj put kako bi zabeležili poene na političkom planu.\n„A neke u EU će stvarno brinuti i odnosi Srbije i Rusije ili će ih koristiti kao izgovor da još više uspore proces pristupanja. To su sve prepreke koje ne zavise od Srbije“.\nKad je reč o Kosovu i Metohiji, Montgomeri navodi da kosovski Albanci „slušaju samo SAD” bez čijeg pritiska, kako kaže, neće biti napretka u primeni dogovorenog u Briselskom dijalogu i nada sa da će nova administracija taj uticaj upotrebiti.\n„Realnost je da kosovski Albanci slušaju samo, i ponavljam, samo SAD. Oni ne poštuju EU i osećaju se slobodnim da ignorišu njene zahteve, sugestije i pretnje“, rekao je Montgomeri, zamoljen da prokomentariše šta se može očekivati od nove administracije u pogledu zaštite srpskih interesa u dijalogu i Srba na Kosovu.\nMontgomeri se nada da će aktuelna američka administracija iskoristiti svoj uticaj da izvrši pritisak na kosovske Albance da ispune obaveze koje su preuzeli Briselskim dijalogom ali kaže i da „strahuje da se to neće dogoditi”.\n„Ukoliko to ne učine, neće biti nikakvog napretka po pitanju Kosova i otklanjanja opasnosti od dramatičnog pogoršanja situacije”, dodao je američki diplomata.\n„SAD cene ulogu koju je Srbija u skorijem periodu igrala u isticanju značaja pomirenja i gledanja u budućnost umesto u prošlost. SAD će nesumnjivo izraziti snažnu podršku uspešnom odvijanju Briselskog dijaloga i napretku u normalizaciji odnosa” sa Prištinom, rekao je bivši američki ambasador.\nNajvažnije je, ističe, da je odnos Srbije i SAD, nakon što je prošao kroz različite faze, danas odnos dve nezavisne zemlje koje možda imaju različitu perspektivu o nekim pitanjima ali su ujedinjene kada je reč o onome što je važno.\nU Vašingtonu će biti reči o terorizmu i bezbednosti, jer, „nije tajna da se mnogi mladi, koji su se borili sa takozvanom Islamskom državom, vraćaju u Bosnu, na Kosovo i u Makedoniju i predstavljaju pretnju ne samo za region veći i za celu Evropu”, napominje bivši američki ambasador.\nMontgomeri je takođe siguran da će Vučić tokom posete podvući rešenost da unapredi srpsku privredu i podstakne SAD i njihove glavne korporacije da dodatno povećaju ulaganja u Srbiju.\nOn smatra da postoji niz načina da se unapredi klima za bolje ekonomske odnose SAD i Srbije, uključujući različite sporazume i bilateralne ugovore.\n„Predsednik Vučić razume da bez snažnog ekonomskog rasta, Srbija ne može da unapredi infrastrukturu i omogući svojim građanima bolji život. Ona bez toga ne može da bude stub stabilnosti u regionu, kakav je bila u prošlosti i kakav može da bude ponovo“, zaključio je on.\nPrevious EU, DEMOKRATIJA, PRAVDA: Vlada odbila da radnicima „Fijata“ garantuje platu od 45.000 dinara, i upozorila da rizikuju za sebe ulicu…\nNext RODITELJI PAŽNJA! DOKTORKA DANICA GRUJIČIĆ ODGONETNULA DILEMU DA LI DETE TREBA VAKCINISATI?!


Izvor: SrbijaDanas.com, 26.Jul.2021, 21:39\nKolubara i Radnik igrali su 1:1\nU poslednjem meču drugog kola Superlige Srbije Kolubara iz Lazarevca osvojila je prvi bod u elitnom rangu pošto je igrala nerešeno 1:1 (1:0) sa Radnikom iz Surdulice. Mogli su Lazarevčani i do sva tri boda, ali ih je koštao ostanak sa igračem manje.\nKolubara je bila bolja toko mprvog poluvremena, a do vođstva je stigla već u 3. minutu pošto je Vučetić uspeo >> Pročitaj celu vest na sajtu SrbijaDanas.com << da savlada golmana Radnika sa dvadesetak metara posle greške odbrane gostiju. Iako je Kolubara imala prilike da uveća prednost na poluvremenu je ostalo 1:0.\nSamo pet minuta igre je prošlo u drugom poluvremenu kada je Oreščanin zbog drugog žutog kartona isključen i od tog trenutka je Radnik bio boli tim. Pokušavali su gosti da iskoriste brojčanu prednost, stvarali prilike, ali je golman Puletić bio na visini zadatka sve do 74. minuta kada ga je Radmanovac savladao za izjednačenje. IMala je Kolubara šansu kada je Nikolić pogodio prečku, ali je na kraju ostalo 1:1.


Srbija je najviše donacija dala Srebrenici (na fotografiji)\nSrbija je donirala bosanskohercegovačkom entitetu Republici Srpskoj (RS) u prethodne tri godine 31,26 miliona evra. Najavljeno je i doniranje dodatnih 33 miliona evra za projekte u lokalnim zajednicama i kao podrška entitetskom budžetu.\nOvo su podaci koje je Radiju Slobodna Evropa (RSE) dostavilo Ministarstvo finansija RS-a.\nZašto Srbija donira RS?\nKomunikolog Enes Osmančević kaže da se ovdje radi o politici uzajamne podrške između predsednika Srbije Aleksandra Vučića i člana Predsedništva BiH, lidera Stranke nezavisnih socijaldemokrata (SNSD) Milorada Dodika.\n"To je dvojac bez kormilara koji praktikuje politiku paničnog 'spašavanja' od potonuća i čini mi se da je u osnovi svih ovih postupaka i trošenja novca, ja bih rekao iznad mogućnosti Srbije, taktika koja je sračunata da se pokuša uraditi neka vrsta imidža svemogućih vo]a koji su zabrinuti za svoj narod", smatra Osmančević.\nPolitička analitičarka Tanja Topić, kaže da donacije susjednih zemalja poput Srbije, ali isto tako i Hrvatske, u lokalne zajendice u kojima žive većinski pripadnici njihovih naroda, pokazuje da one i dalje na te prostore gledaju kao na svoje teritorijalne jedinice bez obzira na granice.\n"To pokazuje, zapravo, koliko susjedne zemlje na ovaj prostor gledaju kao na neku vrstu sopstvenog identiteta i jedne vrste zajedništva, odnosno na taj način se pokušava pokazati to nacionalno jedinstvo", ističe Topić.\nU 2017. godini, Srbija je donirala 5.5 miliona evra, 2018. 8,8 miliona, dok je u 2019. godini donirala 16,9 milion evra.\nNajviše novca je dobila Opština Srebrenica. Vlada Srbije donirala je pet miliona evra opštini Srebrenica 2017. godine, koje je obećala na investiciono-razvojnoj konferenciji za ovu opštinu održanoj 2015. godine.\nOd tog iznosa dva miliona evra je uplaćeno kao direktna podrška budžetu opštine, dok je ostatak od tri miliona iskorišten za infrastrukturne projekte, kaže Vladan Milovanović, šef kabineta načelnika opštine Srebrenica.\n"Najznačajniji infrastrukturni projekti koji su urađeni za ta tri miliona su izgradnja najsavremenijeg vrtića kapaciteta za 180 djece. Urađena je gradska saobraćajnica sa dva kružna toka, sportski tereni i renoviran kompletan kompleks. Uređeni su i trotoari na saobraćajnicama", istakao je Milovanović.\nKako je Dodik zavolio Srebrenicu\nMilovanović dodaje i da je Srbija dodatno investirala milion evra za kupovinu proizvodne hale koja je renovirana i u kojoj posluju četiri preduzeća sa područja ove opštine.\nDonacije i za opštine u Federaciji BiH\nDruga po veličini opština koja je od Srbije dobila najviše novca, u Federaciji BiH, je Drvar, gdje živi većinsko srpsko stanovništvo. Ove godine dobila je milion evra. Od toga je 75 hiljada uplaćeno direktno za isplatu obaveza prema porodiljama i majkama sa troje i više djece, dok je ostatak iskorišten za infrastrukturne projekte, kaže za RSE načelnica opštine, Dušica Runjić.\n"U prvom redu ćemo uložiti dio sredstava za početak uređenja poslovne zone, to je nekadašnji prehrambeni kombinat. Planiramo da uložimo jednu četvrtinu sredstava u rekonstrukciju prve faze vodovoda. Imamo još urađenu projektnu dokumentaciju za asfaltiranje lokalnih puteva i vidjećemo da dio uložimo u nabavku određenih komunalnih mašina", navodi Runjić.\nOna dodaje i da je Srbija svojim sredstvima investirala i dodatnih pola miliona evra u sanaciju objekta u kojem će biti proizvodni pogon tekstilne tvornice "Yumco".\nIz donatorskih sredstava Srbije finansiraju se projekti u 48 jedinica lokalne samouprave u RS-u, Brčko distriktu, te u šest jedinica lokalne samouprave u Federaciji Bosne i Hercegovine sa većinskim srpskim stanovništvom.\nRadi se o projektima koje su kandidovale lokalne zajednice, poput izgradnje dječijih vrtića, ambulanti, domova zdravlja, domova za stara lica, rekonstrukcije škola, te sportskih terena i fiskulrutnih sala.\nOsim toga, sredstvima Vlade Srbije sprovodi se program "Samozapošljavanja i razvoj preduzetništva kod mladih do 35 godina starosti", Zavoda za zapošljavanje RS-a, te se finansira izgradnja magistralnog puta M20 Gacko-Foča, dionica Tjentište-Brod na Drini.\nUlaže se i u obnove i izgradnje pravoslavnih hramova na teritoriji Federacije Bosne i Hercegovine i to u Eparhiji Bihaćko-petrovačkoj, Eparhiji Zvorničko-tuzlanskoj i Mitropoliji dabrobosanskoj.\nBiće još donacija\nPredsjednik Srbije Aleksandar Vučić najavio je, nakon sastanka sa predsjedavajućim Predsjedništva BiH Miloradom Dodikom, 19. marta ove godine u Beogradu, dodatne investicije Srbije u RS-u od 8,4 miliona evra u projekte u opštinama u RS-u i Federaciji BiH.\nIstovremeno, u avgustu je najavljeno da će Srbija pomoći RS-u sa dodatnih 25 miliona evra do kraja godine kao podrška budžetu.


Luka Marsej Fos, zajedno sa H2V, radi na uspostavljanju novog industrijskog postrojenja za proizvodnju zelenog vodonika.\nInvesticija za razvoj ovog proizvodnog pogona, vredna oko 750 miliona evra, ima za cilj da pomogne operacijama dekarbonizacije u oblasti industrijske luke Fos.\nTokom razvoja, šest jedinica za proizvodnju vodonika od oko 600 MW biće izgrađeno između 2026. i 2031. godine na lokaciji od 36 hektara, integrisanih u projekat Južnog basena Strateškog komiteta za sektor novih energetskih sistema (CFS NSE).\nProjekat će sprečiti ispuštanje oko 750.000 tona CO2 u atmosferu svake godine, stvarajući 165 direktnih i 100 indirektnih radnih mesta.\nLokacija koja se koristi za projekat je idealna zbog svoje strateške lokacije koja kombinuje snažan industrijski potencijal sa vodećim lučkim morskim lučkim aktivnostima.\nProizvođač industrijskog vodonika H2V podržava luku Marsej Fos u dekarbonizaciji njenih aktivnosti kroz nekoliko različitih metoda.\nOd 2016. godine kompanija investira, razvija i gradi velika postrojenja za proizvodnju obnovljivog vodonika, koja proizvode 100 MW ili više, utičući na emisije CO2 u nekoliko različitih sektora, uključujući industriju i tešku mobilnost.\nU međuvremenu, luka je dobila novi sistem branika i stubove za infrastrukturni projekat za proširenje pristaništa za kontejnere u Fos Rotuleu.\nLuka je snabdevena sa 19 kompleta sistema bokobrana SPC 1000 sa dvostrukim konusom, proizvođača ShibataFenderTeam (SFT), zajedno sa 14 kompleta bibloka od livenog čelika kapaciteta 150 tona i pet čeličnih merdevina.\nIako je narudžbina prvobitno primljena 2018. godine, sistem je poslat u tri delimične isporuke do juna 2019. godine. Uspešno realizovan projekat je isporučen u luku u septembru 2020. godine.\nNajveća svetska kompanija za krstarenje, Carnival Corporation & plc, objavila je da se pridružila Mærsk Mc-Kinney...\nMay 19, 2022 adminR\nMitsui O.S.K. Lines (MOL) je naručio sa Nihon brodogradilištem za izgradnju četiri broda za prevoz automobila koji će...\nGrupacija CMA CGM i Er Frans-KLM grupa objavile su da su potpisale ekskluzivno desetogodišnje strateško partnerstvo...


Dijalog mladih sa donosiocima odluka - otvorene prijave - Krovna organizacija mladih Srbije\nOdržavanjem Dijaloga želimo da omogućimo predstavnicima mladih da direktno komuniciraju potrebe mladih u Republici Srbiji ka donosiocima odluka, kao i da ponude predloge za unapređenje položaja mladih. Ove godine dolazi do promena ključnih dokumenata u oblasti omladinske politike, koji uključuju teme udruživanja mladih, aktivnog učešća mladih, volonterizma, radnih praksi i druge. Iz ovog razloga, neophodno je da se glas mladih čuje u procesu kreiranja i usvajanja dokumenata koji usmeravaju sistemsku brigu o mladima u narednim godinama u Republici Srbiji.\nOvim putem otvaramo poziv za učešće predstavnika/ca udruženja mladih i za mlade u:\nDijalogu mladih sa predsednicom Vlade, Anom Brnabić\nDijalogu mladih sa ministrom omladine i sporta, Vanjom Udovičićem\nUdruženja građana će imati priliku da delegiraju jednu mladu osobu, koja će u razgovoru sa donosiocima odluka zastupati stavove mladih i predlagati konkretne mere za podršku većem aktivizmu mladih, njihovom volonterizmu i boljem položaju na tržištu rada kroz prepoznavanje radnih praksi.\nSva prijavljena udruženja i delegirani mladi će proći kroz proces selekcije, nakon čega će uslediti konsultativni proces, koji obuhvata realizaciju konsultativnih sastanaka a potom i pripremu odabranih učesnika i učesnica za dijaloge. Konsultativni proces realizuje se u cilju obavljanja konsultacija sa drugim mladim ljudima, u čije ime će učesnici/e dijaloga razgovarati sa donosiocima odluka. Na ovaj način omogućava se šire učešće mladih u mapiranju prioriteta unutar tematskih oblasti dijaloga i mehanizama za njihovo ostvarenje. Biće realizovana najmanje dva konsultativna sastanka u kojima je obavezno učešće svih selektovanih delegiranih mladih kao i aktivan doprinos radu unutar tematskih oblasti; učesnici/e će zajedno raditi na pripremi i realizaciji dijaloga.\nZa učešće u Dijalozima biće odabrani delegirani mladi ispred udruženja mladih i za mlade, na osnovu ispunjavanja sledećih kriterijuma:\nMlada osoba od 15 do 30 godina\nRelevantno iskustvo udruženja mladih i za mlade u javnom zagovaranju (npr. iskustvo u izmenama normativnih procesa u lokalnoj zajednici ili na nacionalnom nivou, učešće u javnim raspravama, kreiranje i sprovođenje zagovaračkih kampanja sa fokusom na javne politike, istraživačka delatnost i sl.)\nRelevantno iskustvo udruženja mladih/za mlade u odabranoj oblasti\nKvalifikacije delegiranog predstavnika/ce udruženja (obrazovanje, iskustvo i motivacija kandidata/kinje)\nPrilikom odabira učesnika/ca vodiće se računa o geografskoj i rodnoj zastupljenosti.\nKOMS promoviše vrednosti raznolikosti i inkluzije i zagovara da svi mladi imaju jednake mogućnosti. Ohrabrujemo udruženja da na poziv za učešće u dijalozima delegiraju mladu osobu bez obzira na prepreke sa kojima se suočava, a mi ćemo se potruditi da obezbedimo ravnopravne uslove učešća.\nOčekujemo da pripremni sastanci budu organizovani tokom novembra meseca.\nOve teme predstavljaju ključna pitanja za mlade ljude koji žive u Republici Srbiji i zato je neophodno da se mladi uključe u procese kreiranja politika i donošenja odluka u ovim oblastima.\nPrijave se vrše putem forme koja se nalazi na ovom linku do 31. oktobra do 23:59.\nUkoliko imate neka pitanja ili nedoumice, budite slobodni da kontaktirate koordinatorku za članstvo KOMS-a, Milju Zdravković, putem mejla milja.zdravkovic@koms.rs ili na broj +38169738445, radnim danima od 9 do 17 časova.\nDijalog mladih sa predsednicom Vlade Republike Srbije\nPredloženi tematski okviri za Dijalog mladih sa predsednicom Vlade Republike Srbije, su sledeći:\nStandardi za radne prakse i kako ih prepoznati u našem sistemu\nVeća podrška volonterizmu mladih kroz izmene Zakona o volontiranju\nDijalog mladih sa predsednicom Vlade Republike Srbije planiran je da se realizuje u decembru 2021. godine.\nPredloženi tematski okviri za Dijalog mladih sa ministrom omladine i sporta su sledeći:\nRealizacija Dijaloga mladih sa ministrom omladine i sporta planirana je za novembar 2021. godine.\n*Napomena: Ukoliko se prijavite za teme Zakon o mladima i Nacionalna strategija za mlade učestvovaćete u oba dijaloga (Dijalog mladih sa predsednicom Vlade i Dijalog mladih sa ministrom omladine i sporta).\nPrijave se vrše putem forme koja se nalazi na ovom linku.


Laguna - Bukmarker - Prikaz knjige „Viđenje nevidljivog“ – Eseji i bogoslovlje - Knjige o kojima se priča\nNakon što je nedavno objavila zbirku eseja episkopa zapadnoameričkog Maksima (Vasiljevića) pod naslovom „Viđenje nevidljivog: suočavanje sa stvarnošću“, beogradska Laguna može da se pohvali da sad među svojim autorima ima dvojicu srpskih arhijereja i to iz iste duhovne škole vladike Atanasija (Jevtića).\nZa razliku od svog duhovnog oca, čiji spisatejski rad obuhvata patrističku i drugu crkvenu, kao i nacionalnu tematiku, oni u svojim knjigama objavljenim u Laguni, nastoje da svoj hrišćanski pogled na svet iskažu u čisto književnim formama. Vladika Maksim se u svojim esejima bavi savremenim događajima i fenomenima kroz prizmu svetačke tradicije, srpskog bogoslovlja 20. veka, filozofije, umetnosti, aktuelnih pravoslavnih tokova.\n„U novije vreme napisao sam niz eseja u kojima sam izneo osvrte na pojedina zbivanja na domaćoj i svetskoj pozornici. Sasvim spontano došlo je do neočekivanog preplitanja tema mog teološkog i pastirskog rada sa temama koje nameće svakodnevica… Predajući ove eseje čitalačkoj javnosti, u kojoj se sve češće postavlja smisao postojanja Crkve i onoga čime ona može da privuče i oduševi čoveka, izražavam nadu da će moja skromna razmišljanja posvedočiti izvorni duh hrišćanstva. Verujem istovremeno da se u današnjoj teologiji izdvaja jedna značajna putanja mišljenja koja je sposobna da savremenike dovede do uvida u najznačajnije istine Hristovog jevanđelja i njegovog realizma“, piše vladika Maksim u uvodu svoje nove knjige.\nPožar u kome je prošle godine stradala najpoznatija pariska katedrala Notr Dam za vladiku Maksima, inače sorbonskog đaka, bio je povod za razmatranje pitanja francuskog nacionalnog identiteta razapetog između proklamovanog ateizma i hrišćanskih temelja društva.\nOn ukazuje i na problem obnove ove čuvene bogomolje i analizira uzroke koji tehnološku nadmoćnost 21. veka čine nedovoljnom da se ponovi virtuoznost srednjovekovnih graditelja. Vladika Maksim piše o susretu sa kineskom kulturom, pravoslavlju na Dalekom Istoku, fenomenima ponavljanja, kopiranja i originala, posebno u digitalnoj eri, internetu, veštačkoj inteligenciji, duhovnim opitima svetogorskih staraca, potrebi za Dostojevskim u 21. veku, migranstkoj krizi…\nPovezuje ih sa iskustvima i pukama apostala Pavla, svetih otaca, vladike Nikolaja (Velimirovića), arhimandrita Justina (Popovića), ali i delima savremene književnosti, antologijskih filmova. Mocartom, Šekspirom, grčkom poezijom, filozofijom i teologijom…


IT tržište 2019-2020 za sistem integratore | SITO\nU 2019. godini, IT tržište je procenjeno na 604,2 miliona evra, što je rast od 11,2 odsto u odnosu na godinu dana ranije. Treću godinu zaredom IT tržište je raslo dvocifrenom stopom tako da je dostiglo svoj maksimum. Međutim, nova kriza i stagnacija IT tržišta je pred vratima. U 2020. godini, očekuje se da IT tržište bude na nivou prošlogodišnjeg (u najboljem scenariju). Detaljne informacije, analize i progoze u ovom izveštaju pomažu da se dobije odgovor na sledeća ključna pitanja:\nStrukture IT tržišta Srbije 2018-2020\n22/07/2020\tin\tIT tržište Srbije - stanje i trendovi\t,\tIzveštaji


Rakić: Objaviti sve snimljene razgovore sa Šarićem | Mondo Portal\n20. septembar, 19:06\nRakić: Objaviti sve snimljene razgovore sa Šarićem 3 Podeli Podeli na facebook Podeli na twitter Podeli na viber Pošalji na mail\nIzvor Tanjug 22.03.2014. / 11:15 11:23\nBivši predsednik Biroa za kordinaciju rada tajnih službi Miki Rakić predlaže da se po okončanju sudskog procesa uhapšenom narko bosu Darku Šariću skine oznaka tajnosti sa svih njegovih presretnutih razgovora.\nRakić, sada funkcioner Nove demokrstske stranke (NDS) za "Kurir" kaže da zbog hapšenja Šarića svi treba da se raduju jer su se stekli uslovi da se u Specijalnom sudu reše sve afere u vezi s narko bosom i da ne razume zašto je socijalista Branko Ružić nervozan.\nMihajlović: Šarić da ispriča sve\nI potpredsednica SNS Zorana Mihajlović izjavila je da je važno da se sazna ko je uhapšenom narko bosu Darku Šariću omogućio da u Srbiji nesmetano pere novac zarađen prodajom narkotika i da pobegne iz zemlje. "Vrlo je važno to to će se Šarić pojaviti pred srpskim pravosuđem i konačno imati priliku da ispriča sve", rekla je Mihajlovićeva na pitanje da li će sastav nove vlade zavisiti od iskaza Šarića.\n"Zar se svi ne radujemo činjenici da su se hapšenjem Šarića stekli uslovi da se sve afere u vezi s njim reše, na mestu predviđenim zakonom, u Specijalnom sudu. Ili možda socijalisti i Ružić imaju drugačije ideje", naveo je Rakić, koji je bio i sekretar Saveta za nacionalnu bezbednosti.\nMoj predlog je, dodao je, da se po okončanju sudskog postupka donese odluka o skidanju tajne sa svih presrenutnih razgovora, "pa da građani kada budu imali kompletnu informaciju mogu da sude ko je i šta radio - i gospodin Ružić, i ja".\nRužić je ranije pozvao Rakića da iznese dokaze o SPS povodom njegove tvrdnje da je SPS legalno dobijao novac od Šarića koji je zakupio klub "Vanila" u prostorijama stranke i rekao da pomenuti prostor nije izdavao SPS.\nNDS darko šarić prisluškivanje bia MUP Srbije trgovina drogom organizovani kriminal\nUpravo gledate ALAS - NOVI RAKETNI SISTEM VOJSKE SRBIJE: Pogledajte šta radi! Uništava tenkove i bunkere 0 Info video Pre 24 min Sistem ALAS (Advanced Light Attack Missile System) je savremeni laki raketni sistem taktičkog nivoa, namenjen...


Josipović o saradnji Hrvatske i Srbije – Nadlanu.com\nBEOGRAD, 14. jula 2010. (Beta) - Predsednik Hrvatske Ivo Josipović izjavio je da su Srbija i Hrvatska postigle veliki uspeh u intenziviranju razgovora o otvorenim pitanjima, a posebno u saradnji na suzbijanju organizovanog kriminala i gonjenju ratnih zločina.\n"Mislim da postoji izvrstan zakonski okvir za saradnju. Možda bi još trebalo ojačati mere otkrivanja mafijaške imovine na području drugih država i postupanje sa njom", rekao je Josipović u intervjuu za list Blic. On je istakao da bi bolja povezanost obaveštajnih i finansijsko-obaveštajnih jedinica mogla da pojača efikasnost obeju država u borbi sa kriminalom.\nGovoreći o tužbi koju je Hrvatska podnela protiv Srbije za genocid i njenom eventualnom povlačenju, Josipović je rekao da će tužba postati bespredmetna kada se ono što je njen predmet ostvari neposrednom saradnjom.\n"O tužbi odlučuje Vlada i uveren sam da će, kada za to dođe vreme, doneti ispravnu odluku", kazao je predsednik Hrvatske.


Eksplozija u Švedskoj, ima povrijeđenih | Kodex.ME\nEksplozija u Švedskoj, ima povrijeđenih\nU centru Linkopinga, grada na jugu Švedske, danas je odjeknula eksplozija u kojoj je, prema prvim informacijama, povrijeđeno više osoba.\n07. 06. 2019 - 11:15 Autor: Kodex\nPortparolka bolnice u Linkopingu rekla je da joj nije poznat tačan broj povrijeđenih, ali da je više ljudi prevezeno u bolnicu, prenosi Rojters. Navodi se da se na licu mjesta nalazi 20 ambulantnih vozila i da su jedinice za detoniranje na putu.\n"Bila sam u kupatilu kada sam primijetila da se cijela kuća trese, podsjećalo je na grmljavinu", rekla je Pontus Johanson koja živi u bloku preko puta.\nŠvedski radio izvještava da je velika eksplozija uništila prozore i balkone na petospratnici i oštetila više drugih zgrada.\n"Bilo je haotično, na mestu događaja nalazi se veliki broj policajaca, rekla je Bodil Kutamar iz lokalnog zdravstvenog centra.\n15. 09. 2019 - 10:39 | Region\nU ovoj zemlji broj slobodnih radnih mjesta jednak broju nezaposlenih\n15. 09. 2019 - 16:15


Fridom haus: SNS nastavlja da vrši pritisak na medije, opoziciju i civilno društvo - European Western Balkans\nProslava u izbornom štabu SNS-a; Foto: FoNet\nVAŠINGTON – Vlast u Srbiji nastavlja da igra aktivnu ulogu u uticaju na medijsko tržište, a određeni broj novinskih kuća ima bliske veze sa vladom, dok je politička polarizacija medija pogoršana povlašćenim tretmanom vlasti prema provladinim tabloidima, zaključci su izveštaja međunarodne organizacije Fridom haus, pod nazivom “Sloboda na internetu 2021”, prenosi dnevni list Danas.\n“U praksi, internet portali tabloida koji su bliski vladi, koji stalno manipulišu činjenicama i kleveću nezavisne medije, nastavili su da dobijaju značajna javna sredstva na državnom i lokalnom nivou”, ukazuju u Fridom hausu.\nU izveštaju se dodaje se da je Srbija parlamentarna demokratija, ali da poslednjih godina vladajuća Srpska napredna stranka stalno narušava politička prava i građanske slobode, vršeći pritisak na nezavisne medije, političku opoziciju i organizacije civilnog društva.\n“Međutim, iako je okruženje internetskih medija raznoliko, došlo je do povećanja dezinformacija koje šire provladini informativni sajtovi, čiji su neki od vlasnika povezani s vladajućom strankom. Onlajn novinari su se suočili sa porastom uznemiravanja i prijetnji kao odgovor na njihovo izveštavanje”, navodi se u izveštaju.\nPodseća se da je u martu 2020. Tviter uklonio skoro 8.500 lažnih naloga koji su bili povezani sa SNS-om, koji su služili za promovisanje interesa predsednika Srbije.\n“Kampanje dezinformacija u Srbiji se redovno javljaju. Koristeći slične primere u Rusiji kao uzor, aktuelna administracija uložila je zajedničke napore u proizvodnju sofisticirane mašinerije onlajn botova i “trolova”. Iako su “trolovi” uglavnom aktivni oko izbora, vlada ih je koristila i u drugim prilikama. Tokom perioda praćenja za izveštaj, Srbija se borila i sa parlamentarnim izborima u junu 2020. i sa pandemijom koronavirusa. Kampanje dezinformacija fokusirane su prvenstveno na dezinformacije o virusima i vakcinama, kao i na masovne proteste u julu 2020. koji su usledili nakon izbora”, piše u izveštaju Fridom hausa.\nU izveštaju se konstatuje Srbija nema poseban zakon koji reguliše sadržaj na mreži, a opšti zakoni o medijima, poput Zakona o javnom informisanju i medijima i Zakona o elektronskim medijima, trenutno se ne koriste za gušenje ili ograničenje govora na mreži.\nZa ključne događaje u periodu od 1. juna 2020. do 31. maj 2021. godine, Fridom haus je izdvojio to da je državna kompanija “Telekom Srbija” nastavila da povećava svoj tržišni udeo, iako je ova praksa kritikovana kao antikonkurentna.\n“U januaru 2021. godine “Telekom Srbija” potvrdio da je potpisao ugovor o iznajmljivanju optičkih kablova kompaniji “Telenor”. U aprilu 2021. godine Junajted medija (United Media) i kompanija SBB, podneli su krivičnu prijavu protiv “Telekoma” i “Telenora” zbog zaključivanja restriktivnog sporazuma, za koji veruju da bi mogao da utiče na slobodu medija u Srbiji jer bi mogao predstavljati presedan u otežavanju konkurentima ulazak na tržište”, navodi se u izveštaju Fridom hausa.\nDrugi ključan događaj po ovoj međunarodnoj organizaciji je blokiranje određenih stranih sajtova za kockanje, a treći je odgovor Vlade Srbije na izveštavanje o pandemiji COVID-19 – uključujući i hapšenje novinarke Ane Lalić – zbog čega su novinari proganjani jer su nepovoljno po vladu izveštavali o pandemiji.\nČetvrti ključni događaj je navodna kupovina Bezbednosno-informativne agencije (BIA) softvera od izraelske kompanije koja se bavi nadzorom.\nFridom haus ukazuje da je sadržaj na internetu u Srbiji široko dostupan i da tokom perioda pokrivanja za izradu izveštaja nije blokiran nijedan politički, kulturni ili društveni sadržaj.\nMeđutim, navodi se da se novinari često suočavaju sa fizičkim napadima i pretnjama na internetu, ali i van njega.\n“Nezavisno udruženje novinara Srbije (NUNS) dokumentovalo je 189 onlajn i oflajn napada na novinare tokom 2020. godine, što je zabrinjavajuće povećanje u odnosu na 119 napada dokumentovanih 2019. godine. U izveštaju sastavljenom od rezultata istraživanja sprovedenog 2020. godine u okviru međunarodne kampanje Media4Vomen, 71 odsto novinarki koje rade u Srbiji reklo je da su u proteklih pet godina primale mizoginističke i rodno zasnovane komentare na internetu, a 54 odsto ih je reklo da su doživeli neki oblik seksualnog uznemiravanja”, navodi se u izveštaju Fridom hausa.\nTokom perioda izveštavanja Fridom hausa, zabeleženo je nekoliko slučajeva u kojima su korisnici interneta tuženi ili pritvoreni zbog govora na mreži, a zabeležene su i privatne tužbe protiv medija.\n“U decembru 2020. godine, jedan građanin je osuđen na šest meseci zatvora zbog navodne upotrebe Tvitera za ugrožavanje bezbednosti predsednika Vučića. Dotična osoba je koristila ružne reči kako bi uvredila Vučićevu decu, ali post ne pokazuje jasnu nameru da nanese štetu ni Vučiću ni članovima njegove porodice. Apelacioni sud u Beogradu je u aprilu 2021. osudu ukinuo”, ukazuju iz Fridom hausa.\nDodaju da je u oktobru 2020. godine, jednog čoveka iz Novog Sada uhapsila i pretresla policija nakon što je prokomentarisao “divno” u odgovoru na objavu na Fejsbuku koja je objavila vest da je policajac ranjen.\n“U julu 2020. godine pripadnici BIA uhapsili su predsednika Kluba studenata Pravnog fakulteta u Beogradu. Bio je pritvoren i ispitivan sedam sati nakon što je na Fejsbuku objavio poziv studentima da se okupe ispred Narodne skupštine i izvedu miran protest kao odgovor na policijsku brutalnost na protestima tog meseca protiv vlade. Nikakve naknadne optužbe protiv njega nisu podignute”, piše u izveštaju Fridon hausa.\nDodaje se da je u aprilu 2020. novinarka Nova.rs Ana Lalić zadržana u pritvoru 48 sati zbog izveštavanja o lošim bolničkim uslovima vezanim za pandemiju koronavirusa.\n“U više slučajeva, članovi SNS-a komentarisali su neobjavljene članke i prepisku između novinara i njihovih izvora. Curenja infomracija su se našla na naslovnim stranama provladinih tabloida”, ističu u Fridom hausu.\n“Stevanu Dojčinoviću, uredniku KRIK-a, državne agencije su više puta presretale njegovu ličnu prepisku i objavljivale u tabloidu Informer, najvernije vladine pristalice među tabloidima. KRIK i drugi mediji i organizacije civilnog društva nedavno su optuženi za saradnju sa kriminalnim organizacijama i da rade “protiv države”, uz to da i visoki zvaničnici javno prete novinarima o svojim saznanjima o ličnim podacima i otvoreno priznaju prisluškivanje”, naglašava Fridom haus, prenosi Danas.\nZaključuje se da su migranti u Srbiji bili izloženi pretnjama i uznemiravanju na interentu, te da mnoštvo lažnih vesti i portala deli teorije zavere u vezi sa navodnim naseljavanjem migranata u zemlji tokom vanrednog stanja zbog korona virusa.\nIzveštaj Evropske komisije analiziraće stanje demokratije, medije i vanredno stanje\nEU: U interesu Prištine je normalizacija odnosa sa Beogradom


Moraju se osuditi i zločini nad Srbima | Republika Srpska\nNaslovna Bosna i Hercegovina Moraju se osuditi i zločini nad Srbima\nMoraju se osuditi i zločini nad Srbima\nČlanica vladajuće koalicije Jedinstvena Srbija i opoziciona Demokratska stranka Srbije (DSS) neće u Skupštini Srbije glasati za najavljenu rezoluciju ako se njome budu osudili samo zločini u Srebrenici, dok naprednjaci ostaju pri stavu da prije odluke moraju da najprije vide tekst.\nPredsjednik Jedinstvene Srbije Dragan Marković – Palma izjavio je Srni da poslanici te stranke, koja je član vladajuće koalicije, neće u Skupštini Srbije glasati za rezoluciju kojom se budu osuđivali samo zločini u Srebrenici.\n„Nećemo glasati ako bude samo osuda za Srebrenicu, a ako bude osuda svih koji su vršili zločin na prostoru bivše Jugoslavije onda ćemo glasati“, rekao je Marković.\nVisoki funkcioner DSS-a Miloš Aligrudić izjavio je da ta stranka neće glasati za rezoluciju kojom se osuđuju samo zločini u Srebrenici.\nOn je rekao da je za DSS jedino prihvatljiva jedinstvena rezolucija koja bi obuhvatila sve događaje na teritoriji bivše Jugoslavije i zločine koji su se dogodili prema nevinim žrtvama.\n„Mi smo 2005. godine predali jednu deklaraciju o osudi svih ratnih zločina, zato što mi ne možemo da razdvajamo žrtve po nacionalnosti. Ako su u pitanju nevine žrtve, svaka žrtva je nevina ukoliko nije imala oružje da se brani u ratnim sukobima, bilo da je zarobljenik ili civil“, rekao je Aligrudić Srni.\nOn je dodao da je moguće da treba velike zločine apostrofirati i posebno navesti, ali je veoma važno da svi budu pomenuti, jer ih je nemoguće razdvajati.\nPrema njegovim riječima, izdvajanje jednog posebnog slučaja u posebnoj rezoluciji može da posluži nekim drugim političkim interesima, tako što će se praktično satanizovati jedan narod i jedna država.\n„Ne mislimo da treba zaboraviti žrtve, ne mislimo da treba zavući glavu u pesak i jednostavno reći da se nešto nije dogodilo što se dogodilo, to bi bilo jako štetno po naš narod i našu državu, to takođe ne smemo da radimo“, upozorio je Aligrudić.\nZamjenik predsjednika Srpske napredne stranke Aleksandar Vučić izjavio je da naprednjaci moraju vidjeti šta će se pominjati u rezoluciji o Srebrenici.\n„Mi smo za to da se osude svi zločini koji su se dogodili na prostoru bivše Jugoslavije, a tek kad budemo dobili tekst onda ćemo videti“, rekao je Vučić Srni.\nMinistar unutrašnjih poslova Srbije i lider SPS-a Ivica Dačić izjavio je ranije da SPS nije protiv rezolucije o zločinu u Srebrenici, ali da tekst rezolucije koja bi bila usvojena u Skupštini Srbije treba da sadrži osudu i svih drugih zločina.\n„Rezolucija kojom se osuđuje samo zločin u Srebrenici u parlamentu ne bi imala široku podršku, na šta ukazuju izjave šefova poslaničkih grupa“, rekao je Dačić.\nPredsjednik Srbije Boris Tadić, koji je i lider Demokratske stranke, inicirao je donošenje dvije rezolucije u Skupštini Srbije kojima bi se osudili zločini na prostoru bivše Jugoslavije.\nTadić je rekao da se moraju razdvojiti rezolucija o Srebrenici i rezolucija o srpskim žrtvama i naveo da će obje biti usvojene.


Fakultet organizacionih nauka | Strana 52\n15. mart 2016. 4. april 2017.\nStudenti Case Study Club-a Fakulteta organizacionih nauka, Kristina Knežević, Nemanja Jevtović, Anja Koprivica i Andrea Moskovljević, pod mentorstvom prof. dr Vesne Damnjanović osvojili su prvo mesto na svetskom takmičenju u rešavanju studije slučaja McGill Management International Case Competition 2016 u Montrealu u Kanadi.\nSaradnja sa Direktoratom civilnog vazduhoplovstva Republike Srbije\nU prostorijama Fakulteta organizacionih nauka, danas je potpisan trogodišnji Ugovor o strateškom partnerstvu između Fakulteta organizacionih nauka i Direktorata civilnog vazduhoplovstva Republike Srbije. Ugovor o saradnji potpisali su prof. dr Milija Suknović, dekan FON-a i gđa Mirjana Čizmarov generalni direktor Direktorata.\n11. mart 2016. 14. mart 2016.\nOdržan Međunarodni info dan 2016\nU sredu, 09. marta 2016. godine na Fakultetu organizacionih nauka održan je peti po redu Međunarodni info dan sa ciljem da informiše studente osnovnih, master i doktorskih studija, nastavnike, saradnike i nenastavno osoblje o postojećim programima razmene, mogućnostima finasniranja mobilnosti, nastavka studija, obavljanja prakse, usavršavanje i sprovođenje istraživanja u inostranstvu. Učesnici programa bili su predstavnici Univerziteta u Beogradu, Fondacije Tempus – Erazmus+ kancelarije u Srbiji, Francuskog instituta u Srbiji, DAAD – Nemačke službe za akademsku razmenu, Fondacije Konrad Adenauer, Fondacije dr Zoran Đinđić, Instituta Servantes , Evropskog pokreta u Srbiji i studentskih organizacija AIESEC i ESTIEM.\nFakultet organizacionih nauka na Sajmu obrazovanja EduFair 2016\nPozivamo Vas da nas posetite na zajedničkom štandu Univerziteta u Beogradu u okviru koga će se predstaviti Fakultet organizacionih nauka na Sajmu obrazovanja koji će se održati 10. i 11. marta 2016. godine, u hotelu “Crowne Plaza”. Budući maturanti će imati priliku da se informišu o upisu na Fakultet, programu i načinu studiranja.\n29. februar 2016. 29. februar 2016.\nStudenti Fakulteta organizacionih nauka, Marija Vesić, Milica Vasić, Anja Gugoski i Luka Krstev, osvojili su prvo mesto na nacionalnom takmičenju u upravljanju projektima Project Management Championship Serbia 2016, koje je organizovala Svetska organizacija za upravljanje projektima IPMA , u saradnji sa Fakultetom organizacionih nauka.


Danas promjenljivo, ali toplo - BIGportal.ba\n5 Juna, 2019 5 Juna, 2019 0378\nDanas se u BiH se očekuje promjenljivo oblačno i toplo vrijeme sa sunčanim intervalima uz popodnevne pljuskove i grmljavinu i najvišu dnevnu temperaturu vazduha do 28 stepeni Celzijusovih. Јutro će biti promjenljivo do pretežno oblačno i suvo, na krajnjem sjeveroistoku, istoku i jugu lokalno sa pomalo kiše, dok će oko…\nDanas se u BiH se očekuje promjenljivo oblačno i toplo vrijeme sa sunčanim intervalima uz popodnevne pljuskove i grmljavinu i najvišu dnevnu temperaturu vazduha do 28 stepeni Celzijusovih.\nЈutro će biti promjenljivo do pretežno oblačno i suvo, na krajnjem sjeveroistoku, istoku i jugu lokalno sa pomalo kiše, dok će oko rijeka i u kotlinama biti magle.\nTokom prijepodneva i dana biće suvo uz izolovani rast oblaka nestabilnosti, koji će biti izraženiji na jugozapadu i u centralnom planinskom pojasu, što će poslije podne usloviti lokalne pljuskove i grmljavinu, koji će se prenositi prema sjeveru i sjeveroistoku.\nUveče će biti još po nekog pljuska ili mjestimične kiše na istoku i sjeveroistoku, dok će u ostalim predjelima biti promjenljivo oblačno i suvo vrijeme.Najviša dnevna od 21 do 26, na sjeveru do 28, u planinama od 19 stepeni Celzijusovih.


EU ne uvodi sankcije Rusiji zbog hapšenja Navaljnog | Insajder\nEvropska unija odlučila je da ne uvodi sankcije Rusiji zbog hapšenja opozicionara Alekseja Navaljnog, niti će zbog toga biti bilo kakvih diplomatskih reprekusija.\nNa sastanku ministara spoljnih poslova članica EU nekoliko država je smatralo da bi Moskvi trebalo da se nametnu nove sankcije, ali je visoki predstavnik Evropske unije za spoljnu politiku i bezbednost Džosep Borel rekao „da nije iznet nijedan konkretan predlog“, prenosi Politiko.\n„Savet je, naravno, spreman da reaguje i da donese odgovarajuće odluke ukoliko to budu zahtevale okolnosti“, kazao je Borelj, bez preciziranja koje okolnosti bi bile neophodne za reakciju EU.\nPrema njegovim rečima, danas nije mogla da bude usvojena nikakva odluka, jer nije postojao nijedan predlog kako bi trebalo reagovati na poslednja dešavanja u Rusiji.\nNavaljni je prošle sedmice po povratku iz Nemačke u Moskvu uhapšen zbog toga što nije poštovao odredbe uslovne zatvorske kazne. Zbog toga su za vikend održani protesti u više ruskih gradova, kada je uhapšeno više od 3.000 ljudi.\n„Savet smatra da su masovna hapšenja demonstranata i policijska brutalnost potpuno neprihvatljivi i poziva Rusiju da oslobodi i Navaljnog i sve uhapšene“, rekao je Borel posle sastanka ministara spoljnih poslova.\nOn je dodao da nije promenio plan da početkom februara poseti Moskvu na poziv ruskog ministra spoljnih poslova Sergeja Lavrova.\n„Obavestio sam Savet da nameravam da posetim Moskvu. To će biti dobra prilika da sa ruskim kolegom razgovaram o svim važnim temama i da prenesem jasne poruke u vezi sa trenutnom situacijom i sa problemima sa ljudskim pravima i slobodama, a svakako ćemo razgovarati i o međusobnim odnosima“, rekao je Borel.\nDodao je da će mu ta poseta pomoći da se mnogo bolj pripremi za martovski samit šefova država i vlada članca EU, kada će na dnevnom redu biti odnosi sa Rusijom.\nIako neke evropske diplomate smatraju da Rusiji treba da se uvedu sankcije ako ne oslobodi Navaljnog kada mu 15. februara istekne jednomesečni pritvor, posle današnjeg sastanka jasno je da se to neće desiti u dogledno vreme, navodi Politiko.\nNa pitanje da li će zahtevati da za vreme posete Rusiji tražiti da vidi Navaljnog, Borel nije dao konkretan odgovor.\n„Bio bih veoma srećan da vidim Navaljnog. Pokušaću da budem u kontaktu sa predstavnicima civilnog društva u Rusiji, ali treba imati u vidu da će to biti poseta ruskoj vladi“, rekao je Borel.


Stručna terapeutska manuelna refleksologija stopala u Specijalističkoj ordinaciji za stopala i fizikalnu medicinu!\nOsnovna misija Ordinacije za stopala i fizikalnu medicinu je da ukažemo na važnost prevencije i pravovremene brige o stopalima. Kao krajnji cilj naše ideje jeste da što više ljudi shvati da stopala zaslužuju negu i pažnju kao i bilo koji drugi deo tela i da se većina problema sa stopalima, nogama, kičmenim stubom i celokupnom posturom može sprečiti i uspešno korigovati ukoliko se reaguje na vreme.\nUkoliko i nemate nikakav problem, pružite vašim stopalima posebnu vrstu tretmana koji obuhvata više tehnika : refleksologiju, limfnu drenažu, pasivno istezanje i trakciju, mobilizaciju zglobova, manuelnu masažu, frikciju mekih tkiva. Stručna terapeutska manuelna masaža stopala poboljšava elastičnost mišića i oksigenaciju tkiva, ubrzava cirkulaciju i protok limfe, povećava pokretljivost u zglobovima , na kraju poboljšava i samo rapoloženje.


Laković: "Poslednje upozorenje" - Sportske.net\nGeneralni sekretar Fudbalskog saveza Srbije Zoran Laković bio je zadovoljan što Disciplinska komisija UEFA nije prihvatila žalbu inspektora Leube i isključila "Orliće" iz evropskih takmičenja ali je upozorio da je ovo poslednja opomena za naš Savez i navijače.\nOdlukom Disciplinske komisije UEFA večeras je odbačena žalba Žana Samjuela Leube da se mlada reprezentacija Srbije isključi iz kvalifikacija za EP 2015. godine zbog nereda viđenih po završetku baraž meča sa Englezima u Kruševcu.\n"Orlićima" je na prvobitnu odluku dodat još jedan meč igranja bez prisustva publike a generalni sekretar FSS Zoran Laković ocenio je da je odluka pozitivna iako će biti teško početi kvalifikacije bez podrške navijača.\n"Obzirom na predložene kazne od strane disciplinskog inspektora Leube mogu da izrazim zadovoljstvo donesenim odlukama. Drago mi je da su članovi Komisije za žalbe uvažili naše argumente. Ali, smatram da će našoj Mladoj reprezentaciji biti izuzetno teško da odigra dva uvodna meča na putu ka Češkoj bez pomoći navijača" kazao je Laković za sajt FSS-a.\nOn je dodao da je ovo poslednja opomena koju navijači i svi fudbalski radnici u Srbiji moraju ozbiljno da shvate jer će svaki naredni incident koštati Srbiju mnogo više.\n"Svi mi koji radimo u srpskom fudbalu, kako u Savezu, tako i u klubovima, kao i svi fudbalski radnici i navijači, moraju da shvate da je ovo poslednje upozorenje od strane UEFA i da će eventualni naredni incidenti biti mnogo strožije sankcionisani" završio je Laković.


Konkurs za novinarsku stipendiju ’’Jirži Dinstbir’’\nČeški političar, novinar i disident Jirži Dinstbir (Foto dablyk, CC BY-SA 2.0 via Wikimedia Commons)\nProgram traje od 4. januara 2023. do 31. jula 2023.\nRok za prijavu je petak, 3. juni 2022.\nU razmatranje se uzimaju prijave novinara iz Bosne i Hercegovine, Severne Makedonije, Crne Gore, Srbije i sa Kosova.\nOdabrani stipendisti će provesti dve nedelje u dopisništvu Radija Slobodna Evropa u državi iz koje se prijavljuju, zatim šest meseci u sedištu RSE u Pragu, te ponovo u dopisništvu mesec dana.\nStipendistima će biti osigurana mesečna stipendija, kao i smeštaj, zdravstveno osiguranje i prevoz.\nCilj stipendije je da pomogne novinarima iz zemalja Zapadnog Balkana da unaprede svoje veštine uz podršku medijskog pluralizma i nezavisnosti.\nPrijavu i detaljnije informacije o programu možete pronaći OVDE.\nProgram će se odvijati u skladu sa merama vezanim za korona virus, kako u Češkoj Republici, tako i u državi iz koje stipendisti dolaze, pa se zbog toga neki detalji mogu izmeniti.\nOva stipendija je zajednička inicijativa Ministarstva spoljnih poslova Češke Republike i Radija Slobodna Evropa, inspirisana Dinstbirovim doprinosom novinarstvu, spoljnoj politici i ljudskim pravima.\nNamenjena je i da unapredi nasleđe Radija Slobodna Evropa – promovisanje pravednijih i otvorenijih društava preko novinarstva.\n21.05.2022 Istraživanje NSPM: Većina protiv priznanja Kosova (153)


Zvezdina 'đavolja rabota' (17.00) - Sportske.net\nZvezdina 'đavolja rabota' (17.00)\nCrveno-beli gostuju u Kragujevcu, gde ih kao po tradiciji očekuje paklena atmosfera u grotlu 'đavoljeg legla', na stadionu 'Čika Dača'.\nJedan od derbija kola svakako je meč u Kragujevcu.\nPrestonica Šumadije se diže na noge svaki put kada u gradu gostuju crveno-beli, današnji meč biće prilika da se pokaže da je ubedljiv poraz od Partizana bio jako loš dan za 'crvene đavole'.\n"Mislim da smo spremni za ovu utakmicu."\n"Posle Partizana, dolazi Crvena Zvezda. U sedam dana igramo sa dva velikana srpskog fudbala. Na prethodnoj utakmici protiv Partizana nismo se baš proslavili i evo je prilika da taj loš utisak, koji smo ostavili, popravimo ovde, na našem stadionu, pred našim navijačima.", rekao je trener domaćeg tima, Radmilo Ivančević.\nStrateg kragujevačkog tima očekuje dobro fudbalsku predstavu i pozitivan rezultat za svoj tim.\n"Očekujem jednu dobru fudbalsku predstavu, očekujem pun stadion i mislim da će moji momci odigrati jednu kvalitetnu utakmicu i nadam se izvući pozitivan rezultat."\n"Znamo ko je Crvena Zvezda, znamo da je u usponu. Posle tog bledog starta polako ulaze u formu i znamo da nas očekuje jedan težak zadatak. Mislim da ćemo se predstaviti sigurno mnogo bolje, pogotovo što igramo ovde kod kuće i zaista verujem da ćemo izvući pozitivan rezultat.", istkao je on.\nSa druge strane, Beograđani u Kragujevac stižu sa željom da ostvare treći trijumf u nizu.\nZvezda je nakon početnog poraza u Ivanjici, ostvarila dve pobede i gostovanje u Kragujevcu biće i pravi ispit za izabranike trener Stojanovića.\n"Svaki meč za nas predstavlja novi izazov i sa takvom filozofijom ulazimo u svaki susret. Cilj nam je takođe jasan, dobrom igrom doći do pobede i novih bodova.“, rekao je Stojanović i osvrnuo se na ekipu rivala koja nije za potcenjivanje."\n„Naš naredni rival ima nekolicinu vrlo kvalitetnih fudbalera i imaju jednu posebnost koja se ogleda u velikom broju levonogih igrača. Apsolvirali smo njihovu igru, međutim svaka utakmica je priča za sebe i smatram da ubedljiv poraz koji su doživeli u prethodnom kolu nije pravi odraz njihove snage.“, istakao je trener Crvene zvezde.\nU ekipu crveno-belih vraća se Abiola Dauda, Martinović je na spisku putnika, ali je njegov nastup neizvestan, dok bi dugo očekivani debi mogao da dobije i Migel Arauho.\nUtakmica na stadionu 'Čika Dača' igra se od 17 sati.\nPLS - Smederevci pobeđuju i posle kazne, Kragujevčani nadigrani u Pirotu\nKragujevačka lekcija Zvezdinoj filijali, i to na ''Marakani''!


Interaktivni video: Da li želite da upoznate svemir? - Sputnjik Srbija\n20:51 09 Maj 2021\nInteraktivni video: Da li želite da upoznate svemir?\n17:34 21.04.2016 Preuzmite kraći link\nNaučnici su objavili interaktivni video koji vam omogućava da pregledate i otkrijete lokaciju i interakciju 24.000 galaksija.\nIako se univerzum sastoji od više milijardi zvezda, planeta i galaksija, zbog čega je nemoguće u potpunosti spoznati kosmos, naučnici su objavili video-snimak na osnovu koga možete da ostvarite uvid u lokacije i interakcije između 24.000 galaksija u univerzumu.\nNaučnici Univerziteta u Bostonu tvorci su ovog videa koji nudi tri modela pomoću kojih može da se razume kretanje kroz mrežu koja oblikuje univerzum.\nPrvi od ovih modela povezuju sa galaksiju u određenom radijusu, drugi kreću od veličine svakog, i na kraju, treći je povezuju sa najbližim vezama.\ngalaksija, univerzum, video\n09/05 20:43 Vakcinacija u još dva tržna centra u Beogradu /video/\n09/05 20:39 Zvezda se naljutila na Zlatibor i spakovala mu šest golova /video/


Arsenal traži odlaganje utakmice sa Totenhemom - MaxBet Sport\nFudbaleri Arsenala ovaj vikend neće na teren (Foto: Beta/AP)\nPREMIJER LIGA Aston Vila od 18.30 dočekuje Mančester junajted. Četa Stivena Džerarda zna da iznenadi favorita, a kvota na “keca” u kladionici MaxBet je 2.85.\n– Zatražali smo od Premijer lige da odloži nedeljni derbi Severnog Londona protiv Totenhema – saopštio je Arsenal.\nMeč bi trebalo da se odigra na stadionu Totenhema, u nedelju od 17.30. Na koronavirus je pozitivan Martin Edegor, dok su se dvojica igrača povredila na jučerašnjem prvom meču polufinala Liga kupa protiv Liverpula (Sedrik Soareš i Bukajo Saka).\nPREMIJER LIGA Palas uzeo bod u Brajtonu, domaćina spasio autogol!\nTagovi:FK ArsenalFK TotenhemPremijer liga\nPREMIJER LIGA Siti izbacio Čelsi iz borbe za titulu (VIDEO)


BEČEJ: Kazne za tri komunalna radnika\nBoris Dimitrov / CC BY-SA/Wikimedia\nOvih dana su tri radnika komunalnog preduzeća „Potisje – Bečej“ sankcionisana zbog neprofesionalnog odnosa. Preduzeću je dojavljeno da su iz kamiona iručili pola kubika pepela u Medenjači uz obalu Mrtve Tise.\n– Odmah smo reagovali i sanirali štetu uklanjanjem pepela, ali pokupili i druge bačene yakove sa smećem u blizini, koji su nedelo nesavesnih sugrađana. Radnici su priznali krivicu, navodeći da su imali problem sa dotrajalim vozilom, ali to nisu prijavili, već su samoincijativno odlučuli da pepeo, umesto na gradsku deponiju Botra, istovare u Medenjači. Jedan od radnika je sam dao otkaz, a druga dvojica su kažnjena umanjenjem plate za 20 odsto naredna tri meseca, a ako se slično ponovi u narednih šest meseci prestaje im radni odnos – saopštio je predstavnicima medija direktor komunalne firme „Potisje – Bečej“ Zoltan Feješ, prenosi Dnevnik.\nPrevious articleBečejski komunalci kažnjeni zbog bacanja pepela i smeća uz Mrtvu Tisu\nNext articleSTRAŠAN SUDAR na magistralnom putu Šabac-Ruma: Kamion smrskan / FOTO SA LICA MESTA


Mas: U slučaju propasti Sporazuma važno sprečiti trku u naoružanju\nJanuar 12, 2019 8:17\nMinistar spoljnih poslova Nemačke Hajko Mas je, govoreći o mogućnosti raspoređivanja američkih raketa u Evropi u slučaju propasti Sporazuma o nuklearnim snagama srednjeg dometa (INF), naveo da se "bezbednost Evrope neće poboljšati ako još nuklearnih raketa srednjeg dometa bude raspoređeno" na njenoj teritoriji.\n"Ja to smatram pogrešnim odgovorom", rekao je Hajko Mas za Špigl onlajn, prenosi Tas.\nDodaje da su "šanse za opstanak Sporazuma o nuklearnim snagama srednjeg dometa, nažalost slabe", ali da će Nemačka "pokušati da učini sve što je moguće kako bi INF opstao".\n"Sada je potrebno ubediti rusku stranu da razjasni optužbe (koju su joj SAD uputile o kršenju Sporazuma) i da potvrdi posvećenost sporazumu", naveo je ministar spoljnih poslova Nemačke i dodao da je "Rusija saopštila da je spremna za razgovore".\nNavodi se da je šef nemačke diplomatije naglasio da je u slučaju propasti Sporazuma o nuklearnim snagama srednjeg dometa važno sprečiti trku u naoružanju.\n"Mi želimo da zadržimo Sporazum, a da u isto vreme iskoristimo naše mesto u Savetu bezbednosti UN za pokretanje inicijative za stvaranje nove međunarodne arhitekture kontrole naoružanja. Vreme Hladnog rata je prošlo. Ne možemo da odgovaramo na aktuelna bezbednosna pitanja doktrinom zastrašivanja iz prethodnog veka", poručio je Mas.\nTusk izbran za predsednika Evropske narodne stranke 17\nMerkel: Spremni smo na razgovor o metodologiji pregovora s EU 18\nNarednih meseci kreću isporuke gasa Severnim tokom 2 15\nTurski tok napunjen gasom 20\nTusk i Plenković za početak pregovora sa Skopljem i Tiranom 17\nSrbija reizabrana u članstvo Izvršnog saveta Uneska\n15:51 November 21, 2019


Vučić zabrinut zbog sankcija Dodiku, za Grčića ponavlja – neće biti direktor EPS\nHomePolitikaVučić zabrinut zbog sankcija Dodiku, za Grčića ponavlja – neće biti direktor EPS\n06/01/2022Redakcija BALKAN TVPolitika, Vesti, za slajder0\nPredsednik Srbije Aleksandar Vučić poručio je da Milorad Grčić svakako više neće biti direktor EPS i da se čeka da se stabilizuje sistem, što se očekuje od 10. januara. On je takođe kazao da je veoma zabrinut zbog sankcija Miloradu Dodiku i nekim osobama u Republici Srpskoj zbog načina, a još zabrinutiji zbog obrazloženja. Najavio je i da će se vlada baviti pitanjem epidemioloških uslova za održavanje referenduma o ustavnim promenama, ali i procenio da opozicija ne veruje da će na izborima da pobedi kandidata SNS koji je, kako je naveo, za prosperitet, progres i napredak zemlje.\n„Što se tiče Milorada Grčića, on svakako neće biti (direktor), da li je to pitanje jednog dana ili sedam dana, mi čekamo da se stabilizuje sistem, verujem da će od 10. januara biti apsolutno sanirani svi problemi, mada je danas prilično redovno stanje. Grčić neće biti direktor EPS, i građani Srbije znaju da kada tako nešto kažem, da će to biti poštovano“, kazao je Vučić na pitanje novinara N1 da li će v.d. direktora EPS Milorad Grčić ostati na toj funkciji.\nOn je dodao da je čuo da po „stranačkoj liniji samo zapošljavaju tajkuni Šolak i Đilas“.\nVučić je novinarima u Beogradu rekao i da je razgovarao sa Dodikom i predsednicom RS Željkom Cvijanović, da ga očekuje novi razgovor sa njima 10. ili 11. januara, ali da Srbija neće uvoditi sankcije legitimnim i legalnim predstavnicima srpskog naroda u RS.\nOn je ocenio da je reč o „komplikovanim stvarima“ koje nisu za „hitnu i hitru reakciju, posebno ne brzopletu“.\nU jednoj rečenici, pre svih analiza i promišljanja i razgovora sa predstavnicima srskog naroda u RS – Srbija nije ni srećna, niti misli da je rešenje u sankcijama i nema nikakve sumnje da se Srbija ni u jednoj, jedinoj tački neće saglasiti i neće sprovoditi sankcije protiv pripadnika svog naroda, ali i predstavnika srpskog narod u BIH i RS, poručio je Vučić.\nŠto se tiče pritisaka na medije i gašenja medijskih sloboda, Vučić je rekao da je uvođenje sankcija protiv jednog medija (Alternativna TV) užasna odluka, a imaćemo i mi mnogo pitanja oko ponašanja nekih drugih medija i veza sa kriminalom i korupcijom, odmah posle Božića.\nVeoma sam zabrinut zbog sankcija Dodiku i još nekim osobama u RS zbog načina, a još zabrinutiji zbog obrazloženja da je Alternativna TV deo korupcionaškog sistema, a oni što kupuju fudbalske klubove to nisu, oni koji su na grbači Telekoma i srpskog naroda sve podigli, poručio je Vučić.\nVučić je rekao da se moraju održavati „racionalni i prostojni“ odnosi sa Amerikancima, jer su velika sila, ali mu ne pada napamet da vraća vreme kada su podizane blokade prema pripadnicima srpskog naroda na Drini.\nSkok broja zaraženih počeo pre Nove godine\nVučić je kazao i da će se Vlada, zajedno sa nadležnim institucijama, baviti pitanjem epidemioloških uslova za održavanje referenduma o promenama Ustava u oblasti pravosuđa, koji je najavljen za 16. januar.\n„Kada pravite blokade, kada protestuju, kada treba nekoga da biju ili da sprečavaju, onda epidemiološke mere nisu nikakav problem“, rekao je Vučić na pitanje novinara u Predsedništvu Srbije u Beogradu.\nVučić je ocenio da se pitanje epidemioloških uslova uzima u obzir samo kada je reč o procesima koji su „u korist države“.\nOn je dodao da je u Srbiji došlo do opšteg zaražavanja omikron sojem koronavirusa.\n„To je počelo da se dešava ranije, a ne od Nove godine pa da kažete da je to zbog nekog skupa. To je počelo kada su ljudi, 25. ili 26. decembra, počeli da dolaze u Srbiju“, kazao je Vučić.\nVučić je rekao da je došlo do eksponencijalnog rasta u broju zaraženih i naveo da je pre sedam dana u odnosu na broj testiranih bilo 11,2 odsto zaraženih, a da je danas 36 odsto.\nPozivajući se na izveštaje u koje je imao uvid, Vučić je naveo da će epidemija koronavirusa odneti još mnogo života, ali je dodao da se rešenje „približava“ i da će virus biti „pobeđen“ ove godine.\nOn je naglasio da Srbija danas ima moćno oružje – lekove.\n„Uz vakcinu koja daje neuporedivo bolji imunoodgovor, imamo sve lekove koji su najbolji u svetu. Meni su majka i otac bili u bolnici posle Svetog Nikole i to je brzo rešeno“, istakao je Vučić.\nO eksploataciji litijuma u Nemačkoj: Što je dozvoljeno Bogu, nije volu\nŠto je dozvoljeno Bogu, nije volu, rekao je predsednik Srbije odgovarajući na pitanje o eksploataciji litijuma u Nemačkoj.\nVučić je kazao kako ne može da gleda „lažne suze foliranata“ koji glume da im je do nečega stalo.\nMi u ovom trenutku nemamo ni želje, ni snage, niti studije, niti će biti bilo kakvog pomeranja dok sami ne vidimo šta ćemo. Vidim da je kod vlade veliko raspoloženje da se zabrani kopanje litijuma, a ja ću ostati poslednji Mohikanac koji smatra da ne treba lako da se odričemo toga u budućnosti, naglasio je Vučić.\nDa vidimo, dodao je on, koju tehniku Nemci primenjuju u preradi litijuma ili da ne primenjujemo uopšte.\nVučić je ponovio kako ne može da sluša o lobistima Rio Tinta, od onih koji su direktno dobili pare od te kompanije, „koji su prodali kuće i vile u Loznici“, navodeći da se radi o kumu Dragana Đilasa, pa sad traži od države da odustane od projekta Jadar i iz džepova svih ostalih građana se isplati kompaniji ono što je plaćala.\nPonosan sam na činjenicu da nisam uzeo nijedan dinar, već sam se vodio interesima Srbije i njenih građana, rekao je Vučić.\nVučić: Opozicija ne veruje da će pobediti kandidata SNS na izborima\nPredsednik Srbije i Srpske napredne stranke (SNS) Aleksandar Vučić izjavio je da opozicija ne veruje da će na izborima da pobedi kandidata SNS, kako je naveo, kandidata koji je za prosperitet, progres i napredak zemlje.\n„Ne mislim ja da oni misle da će da pobede kandidata koji je za prosperitet, progres i napredak Srbije. Nisu oni baš toliko glupi, niti neobaveštni“, kazao je Vučić novinarima.\nOn je dodao da da su izbori za predsednika daleko, da je daleko i raspisivanje, kao i da će se tek znati ko će biti kandidati.\nVučić je naveo da se opozicija nada da će neko sa strane „ogromnim novcem“ da ih pogura – da „čine nemire i nerede po Srbiji, ne bi li napravili nešto kao u Kazahstanu“.\n„(U Kazahstanu) ćete imati na stotine ili na hiljade mrtvih, razorenu zemlju. U to su se umešale i strane službe, različitih velikih sila. Pa bi valjda voleli (opozicija) da se to desi i u Srbiji. Neće biti ni jednoga ni drugoga“, kazao je Vučić.\nPrema njegovim rečima, razlika između vladajuće i opozicionih stranaka je u tome što on „ne može da kupuje nikakve engleske prvoligaše“, kao i da nema „stotine miliona evra i nema račun nigde“.\nHNV pozdravilo osuđujuću presudu zbog etnički motivisanog napada na Hrvata\nĐoković ostaje u karantinu, konačna odluka u ponedeljak!


Advokat generala Vojske Republike Srpske\n"Mladić je optužen i osuđen za neka dela koja su se dogodila u BiH 1991. i početkom 1992. godine, kada on uopšte nije bio tamo nego u Hrvatskoj i nije mogao da bude odgovoran za njih. Takođe je osuđen i za jedno delo iz Hrvatske kad je bio tamo, ali se ono ne spominje u optužnici", rekao je Lukić za "Večernje novosti".\n"Sudija se pita kako je veće moglo da zaključi da je Mladić imao kontrolu nad paravojnim jedinicama. Kaže da nijedan razuman sud ne bi zanemario mnogobrojne dokaze o naporima generala da takve jedinice iskorijeni. On je njihove pripadnike tokom celog rata hapsio, razoružavao i proterivao sa teritorije koju je kontrolisao. Kako onda može biti odgovoran za njihove zločine", upitao je Lukić.\nOn je naglasio da je sudija Nijambe dobro primijetila da je pogrešna logika sudskog vijeća, koje je primijenilo presuđenu činjenicu da bi se ustanovilo kako je Mladić imao kontrolu nad MUP-om.\nLukić je ukazao da je sud generala Mladića osudio i za djela kada uopšte nije bio glavnokomandujući Vojske Republike Srpske, a da je drugi sud u Hagu, koji sudi za zločine OVK na Kosmetu i radi po sličnim principima, nedavno u postupku protiv Hašima Tačija odbio sve žrtve koje ne ulaze u vremenski period za koji sude od sredine 1998. godine do početka 2000. godine na Kosovu i Metohiji.\n"Dvostruki aršini nisu novost u odnosu na Srbe", zaključio je on.\n"Tim od 100 advokata spreman da brani ljude koji budu na udaru Inckovog zakona"\nMladićev advokat: Borba za pravdu nije prestala, cijelog života ću da branim i generala i istinu\nLukić: Karadžićeva bezbjednost dovedena u pitanje\nJedan od branilaca generala\nLukić: Smrt sudije mehanizma prolongiraće pravosnažnu presudu mladiću


Merkel: Restrikcije su se morale uvesti, virus agresivniji na nižoj temperaturi | Banjaluka.net\nMerkel: Restrikcije su se morale uvesti, virus agresivniji na nižoj temperaturi\nVirus korona reaguje drugačije i agresivnije na nižoj temperaturi i Njemačka je morala da uvede nove restrikcije javnog života da bi zaštitila zdravstveni sistem, rekla je danas kancelar Angela Merkel.\n“Ne možemo dozvoliti da ovo brzo širenje virusa preoptereti naš zdravstveni sistem”, rekla je Merkelova na konferenciji za novinare i dodala da je broj inficiranih na odjeljenjima intenzivne njege udvostručen u prethodnih 10 dana.\nNjemačka će imati podnošljiv decembar ukoliko budu funkcionisale nove mjere zatvaranja, koje su danas stupile na snagu, rekla je Merkelova i dodala da će veliki dio uspjeha zavisiti od učešća i razumijevanja koje pokažu građani.\nNijemci neće moći da održavaju proslave i velike skupove ni nakon novembra, napomenula je Merkelova i dodala da će restrikcije obuhvatiti i Božić.\nKancelar je rekla da oko 30 odsto njemačke populacije spada u rizičnu grupu kada je riječ o virusu korona.\nKomentarišući uticaj pandemije na ekonomiju, ona je rekla da je “dobar prolazak kroz pandemiju najbolja stvar za privredu”.\nOna je na kraju rekla da je po profesiji fizičar i da zato prihvata naučne savjete o virusu korona kao definitivne.


Završen Big Deal projekat za studente pravnih fakulteta\nNaslovna » BG svaštara » Promocije » Završen Big Deal projekat za studente pravnih fakulteta\nNeko drugi 19. novembar 2013. Promocije Komentari su isključeni na Završen Big Deal projekat za studente pravnih fakulteta\nStudenti beogradskog pravnog fakulteta, pobednici su ovogodišnjeg, Big Deal projekta. Cilj ovog projekta je prenošenje praktičnog znanja iz oblasti kompanijskog prava studentima pravnih faktuleta u Srbiji, i to kroz simulaciju M&A transakcija (kupovina/preuzimanje privrednih društava).\nNajbolji studenati pravnih fakulteta u Beogradu, Novom Sadu i Kragujevcu, imali su priliku da učestvuju ove godine u Big Deal takmičenju, koje je organizovala advokatska kancelarija Janković, Popović i Mitić.\nZa razliku od prethodne godine, Big Deal je unapređen. Studenti su, pored izučavanja same dokumentacije preduzeća koje je hipotetički strani investitor trebalo da kupi, imali priliku da se susretnu sa konkretnim problemima koji se dešavaju unutar kompanija i da ih rešavaju u gotovo realnim uslovima. Takvom simulacijom studenti su mogli da naslute šta ih čeka posle završetka studija i da li zaista žele da svoju karijeru nastave u pravcu kompanijskog prava. Kako bi uslovi bili što realniji, celokupna komunikacija je bila na engleskom jeziku i sami pregovori su tekli takođe na engleskom jeziku.\n– Smatramo da je bitno podići pravnu praksu na još veći u odnosu na onaj na kome se ona trenutno nalazi – izjavio je advokat Nenad Popović i dodao: – Naši iskusni advokati, ponudili su svoje znanje i iskustvo studentima bez ikakvih ograničenja u ovom projektu, kako bi sutra studenti stekli nova znanja i bili spremni da što brže i lakše prođu kroz period pripreme i stažiranja unutar kompanija u kojima se budu zaposlili.\nPosle svečane dodele diploma učesnicima, usledila je, već tradicionalno, panel diskusija na temu „Iskustva iz M&A transakcija u Srbiji i Regionu“, kojoj su prisustvovali Marko Hinić (Alba Partners), Nenad Popović (Janković, Popović & Mitić) i Nikola Miškov (Horizon Energy).\nTagovibg svaštara big deal dub promocije\nPrethodni Plan bekstva u bioskopima od 21. novembra\nSledeći Novo mesto u Beogradu: Klub kulture Peron Savamala


RTS :: Od egzibicije do strepnje – Partizan bolji od Huventuda\nKošarka Od egzibicije do strepnje – Partizan bolji od Huventuda\nčetvrtak, 19. nov 2020, 22:26 -> 23:12\nPartizan je zabeležio novu, četvrtu pobedu u Evrokupu - u Beogradu je savladan Huventud 78:75. Crno-beli napravili krupan korak ka plasmanu u top16 fazu Evrokupa, iako su u finišu meča dozvolili protivniku priliku za preokret.\nIgrali su se sa živcima navijača košarkaši Partizana protiv Huventuda, ali su na kraju ipak stigli do zaslužene i izuzetno bitne pobede - 78:75.\nCrno-beli su u većem delu susreta dominirali, imali i dvocifrenu prednost, ali su u poslednjoj četvrtini dozvolili rivalu da se u potpunosti približi, čak ima i napad za vođstvo.\nSrećom, fortuna je ovoga puta bila na strani Partizana, koji nije ponovio scenario iz prvog meča u Badaloni, kada je Huventud na svom terenu slavio takođe sa tri poena razlike.\nŠpanska ekipa došla je u Beograd znatno oslabljena, neigranjem trojice najboljih igrača, ali je pokazala da nije bez razloga prvoplasirana u Grupi A.\nNastavili su crno-beli sa dobrom igrom i serijom od 8:0 došli do vođstva od 26:19. Igrači Partizana u tim momentima su igrali odličnu odbranu, bez faulova, pa su na poluvreme otišli sa prednošću od 41:33.\nZanimljivo je da su crno-beli do prednosti došli uz samo jednu postignutu trojku u prvom poluvremenu, a kada je Zagorac na početku treće četvrtine pogodio za tri - Partizan je prvi put stigao do dvocifrene prednosti.\nPonovo su viđene oscilacije u igri crno-belih. Gosti su se u nekoliko navrata vraćali u igru, ali trojkama Pejdža i Gordića Partizan ponovo beži na dvocifrenu prednost, a na ulasku u poslednju deonicu ekipa Saša Filipovskog imala je vođstvo od 14 poena.\nVajthed MVP prvog kola Top 16 faze Evrokupa\nFilipovski pred Trento: Ako smo od pravog materijala - odreagovaćemo\nTeodosić najkorisniji igrač Evrokupa\nPoznat raspored Partizana u Top 16 fazi Evrokupa, prvo protiv Trenta\nPartizan ubedljiv u Veneciji za kraj grupne faze\nPreokret Partizana u Veneciji


RTS :: Sećanje na dane straha, 20 godina kasnije\nObeležavanje Sećanje na dane straha, 20 godina kasnije\nnedelja, 24. mar 2019, 19:45 -> 23:39\nUz zvuke sirena za uzbunu i gašenje svetla, u Nišu je održano centralno obeležavanje 20. godišnjice od početka bombardovanja. Sećanjem na žrtve odata je počast stradalima, uz poruku: "Oprostićemo ako budemo mogli, zaboraviti samo ako nas ne bude bilo".\nCentralno obeležavanje početka NATO bombardovanja 1999. godine počelo je tačno u 19.45, kada su NATO avioni bacili prve bombe.\nOkupljenima u Nišu, gde je priređen prigodan umetnički program u znak sećanja na žrtve, obratio se patrijarh srpski Irinej, poručivši da se danas sećamo najtragičnijih dana u istoriji, koji ne treba da se ponove nikada i nigde u svetu.\n"Da su to su bili dani radosti i oni bi bili veoma dugi. Zamislite da ti tragični zvuci i strah, koji smo svi doživljavali, traju 78 dana. Pitamo se danas odakle taj izvor mržnje, da se uništi ono što je najvrednije na ovom svetu pod suncem, da se uništi ljudkso biće ni krivo ni dužno – ali sa jednim jasnim planom i ciljem da se ostvare zemaljski planovi, a ja bih, mirne duše, to nazvao paklenim planovima", rekao je patrijarh.\nNapomenuo je da je na nama da "prigrlimo otadžbinu" i da budemo jedinstveni.\nNaglasio je da naš narod odlukuje ljubav prema drugim narodima, te da nas i istorija i vera uče da u svakom čoveku vidimo lik Božji i da se odnosimo prema njemu kao prema rođenom bratu.\nOkupljenima se obratio i predsednik Srbije Aleksandar Vučić, koji je poručio da je za opstanak srpskog naroda važan jedan uslov – da ne zaboravljamo nikada nikome naše živote, posebno ne dečije.\nIstakao je da su na mestu ruševina izgrađene nove bolnice, škole, putevi, ali da ništa ne može da vrati ljudske živote, među kojima su trudnica Ljiljana Spasić iz Niša, učenica Sanja Milenković iz Varvarina, porodica Milić iz Aleksinca, dvogodišnji Marko Simić iz Novog Pazara, brat i sestra Stefan i Dejana iz Ralje, mala Milica iz Batajnice...\n"Niko nije odgovarao za ove zločine. Srpski civili, naša deca, bili su dozvoljena meta agresije NATO-a i za njih je to bila samo greška. Za nas nikada neće biti greška i ta deca i ti ljudi nikada neće otići u zaborav", rekao je Vučić.\nNaveo je da se pet godina na ovakav način obeležava godišnjica agresije NATO-a na "malu, slobodoljubivu i nikada pokvarenu zemlju".\nCitirajući Martina Lutera Kinga, Vučić je istakao da u to vreme nismo imali prijatelje.\n"Hvala onima koji nisu bili protiv nas, ali nam pomagao nije niko. Bili smo sami suočeni sa najvećom vojnom silom na svetu, sa koalicijom bogatih i moćnih, sa 22.000 tona bombi i raketa i njihovim jasnim ciljem – da nas ponize i deo naše teritorije predaju nekom drugom", rekao je Vučić.\nNaglasivši da danas ponovo imamo prijatelje, ali i one koji nam više nisu neprijatelji, predsednik je naveo da ostaje jasna razlika u mišljenju o onome što se događalo.\n"Smrt 2.500 civila, smrt 79 dece, devastiranje zemlje, štete koje se mere desetinama milijardi dolara za nas će uvek biti zločin. Za njih je, čak ako i toliko hoće da priznaju, greška uz koju, tu i tamo, dodaju izraz 'tragična'. Njihove greške za nas su značile gubitak najvažnijih od svih života, dečijih života. Nemamo pravo na to da pognemo glavu", naveo je predsednik.\nDodao je da Srbija danas i sme, i može, i mora da kaže da greška nije srpski narod koji je stradao, već oni koji su ga bombardovali.\n"Ma koliko radili protiv Srbije, Srbija je danas jača i snažnija nego što je ikada bila", kaže Vučić i dodaje da je gledanje u budućnost najsvetija obaveza koju imamo i prema žrtvama i prema sećanju.\nNaveo je da ni ubijeni u Jasenovcu, Jadovnu, Prebilovcima, Golubnjači, operaciji "Oluja" nisu bili greška, "već namera nekih da nas unište".\n"Život mora da bude zaštićen, da bude omogućen, siguran, slobodan, da bude naš prvi zadatak i najvažniji cilj", rekao je Vučić ističući da nikada nećemo zaboraviti težak zločin nad našom decom i našim narodom.\nRazgovori o svemu, sem o zaboravu\nPoručio je da nećemo zaboraviti ni žrtve, ni velike ljude koji su stali na stranu istine i pravde, i podržali našu zemlju – među kojima je i kapetan grčke ratne mornarice koji je odbio naređenje da pošalje projektile na Srbiju.\n"O svemu možemo danas da razgovaramo, sem o zaboravu. I o Kosovu, koje ste nam bombama i lošom politikom gotovo otkinuli od ostatka tela. I o susedima koji su ćutali, o Evropi koja je učestvovala, i o rešenjima, kompromisu i miru", kaže Vučić.\nIstiče da su Srbi na KiM najugroženija etnička grupa na tlu Evrope i da bi o njihovim pravima trebalo da brinu i Unmik, i Kfor, i Euleks.\n"S pravom se pitam, zbog čega danas oni koji su, zbog tobožnje zaštite prava Albanaca, razorili našu zemlju, nisu zainteresovani da Srbima obezbede bezbednost na KiM", rekao je Vučić.\nPodsetio je na izveštaj Dika Martina koji međunarodne institucije, kako kaže, ignorišu, i upitao zašto još nije formirana Zajednica srpskih opština, zašto nisu ukinute takse na uvoz robe iz Srbije i BiH, kao i zašto se toleriše formiranje i pretnja albanske vojne sile.\nIzrazio je zahvalnost, kako kaže, najhrabrijima među nama – Srbima na KiM koji čuvaju svoja ognjišta.\n"Nadamo se da nikome neće da padne na pamet da ih ubije i proteruje. U protivnom, naš narod nećemo, ne smemo i ne možemo da ostavimo na cedilu", poručio je Vučić.\nBalkan i dalje zapaljiv, mir i životi napotrebniji\nIstakao je da je narod doneo odluku da ne želi članstvo Srbije u NATO i da je vojna neutralnost naš izbor.\n"Ne pretimo nikome... Hoćemo da čuvamo svoje nebo i sami štitimo i branimo svoju zemlju, i za to imamo sve više snage i mogućnosti", rekao je Vučić.\nPredsednik je izjavio da je Srbija inicijator političkih rešenja, spremna za razdoblje mira i prosperiteta na Balkanu, ali da drugi to ne žele.\n"Pregovore uvek hoćemo, a poraz Srbije, ma koliko čekali, nećete dočekati", rekao je Vučić uz napomenu da ne mislimo da smo bezgrešni, ali da smo spremni da iskoristimo i najsitniju mogućnost za dijalog i pruženu ruku.\nIstakao je da moramo da komuniciramo, a ne da se gledamo preko nišana, da se moraju tražiti rešenja – da bismo izbegli metke.\n"Mir i životi su nam najpotrebniji", naglasio je Vučić uz poruku da je Balkan i dalje zapaljiva smesa sa kojom niko više ne sme da pogreši.\nUz napomenu da su "krenuli da sruše Srbiju", Vučić je rekao da će Srbija da pobeđuje po broju novih fabrika i investicija, stvaranjem bogatijeg društva, kao i da će imati snage da se izbori sa svima koji žele da je na putu normalnosti i uspeha zaustave.\n"Šta god da se dogodi, kako god da se dogodi, nikada nemojte da dopustite bilo kome da sruši slobodu, nezavisnost i samostalnost Replike Srbije", istakao je predsednik.\nDodik: Srpski narod svrstan na stranu lošeg\nPredsedavajući Predsedništva BiH Milorad Dodik je, u obraćanju okupljenima, poručio da je NATO bombardujući Srbiju počinio veliki zločin nad srpskim narodom, što je bilo u kontinuitetu sa bombardovanjem Republike Srpske.\n"Stravčina stradanja u Srbiji i Republici Srpskoj bilo je delo zapadnih država koje su Srbiju i srpski narod svrstali na stranu lošeg i onome kome treba načiniti štetu", rekao je Milorad Dodik.\nIstakao je da je NATO agresija davno pripremana i da ona i dalje traje.\n"To je bilo nemilosrdno, a oni su to pretvorili u 'anđela'. U svakom slučaju je bilo nepravdeno, nasilnički i zločinački", poručio je Dodik i napomenuo da bi bilo dobro da prethodna vlast nije NATO agresiju nazivala kampanjom.\nKako kaže, od onih koji su komandovali operacijom samo su mu gori oni koji agresiju pokušavaju da opravdaju i nađu razloge, jer, ističe, razloga nikada neće biti.\nNapomenuo je da su oni dobro znali kada su ubijali decu i pogađali porodične kuće, kada su gađali RTS i rušili kinesku ambasadu, pogodili voz u Grdeličkoj klisuri...\n"Znali su i nisu prestajali, nastavili su jer su želeli da nanesu štetu od koje se država neće oporaviti. Ta šteta je ogromna, ta šteta je civilizicijska, a oni nisu smatrali da treba da se izvine. Njihovi vojnici, generali, nisu oni koji su procesuirani za zločine, već je to opet ostavljeno za nas", istakao je Dodik.\nNapomenuo je i da je bolno pitanje Kosova i Metohije ponovo na dnevnom redu, a da je "taj isti svet opet protiv Srbije i Srba".\n"Zato je važno da Srbija bude okupljena, i svi mi oko Srbije, oko legalno izabranih političkih i državnih funkcionera, oko naših pregovarača u onome što traži snagu", naveo je Dodik i rekao da se sa ulica treba vratiti u legalni sistem.\nGovoreći o zahtevima da se BiH priključi NATO-u, istakao je da on to ne može da prihvati, te da neće dozvoliti da se na Drini uspostavi granica. Upitavši zašto Srbi ne mogu da imaju jedinstvenu državu, a svi drugi mogu, napomenuo je da BiH nije moguća, jer je, kako kaže, rezultat ideologije koja je bombardovala Srbe.\n(ponedeljak, 25. mar 2019, 11:19) - anonymous [neregistrovani]\n(ponedeljak, 25. mar 2019, 06:14) - Dragan [neregistrovani]\n(ponedeljak, 25. mar 2019, 04:33) - Ratko [neregistrovani]\n(nedelja, 24. mar 2019, 23:49) - anonymous [neregistrovani]\n(nedelja, 24. mar 2019, 23:26) - Тал Шиар [neregistrovani]\n(nedelja, 24. mar 2019, 23:05) - anonymous [neregistrovani]\n(nedelja, 24. mar 2019, 22:21) - anonymous [neregistrovani]\n(nedelja, 24. mar 2019, 22:14) - Vidan [neregistrovani]\n(nedelja, 24. mar 2019, 21:36) - anonymous [neregistrovani]\n"Odbrana 78" – materijali koji su prvi put pred javnošću


Hapšenje u Sloveniji u okviru akcije Balkanski ratnik – Nadlanu.com\nHapšenje u Sloveniji u okviru akcije Balkanski ratnik\nBEOGRAD, 25. maja 2010. (Beta) - U nastavku akcije "Balkanski ratnik" u Sloveniji je u utorak uhapšeno 15 osoba osumnjičenih da su deo organizovane kriminalne grupe Darka Šarića, saopštio je srpski tužilac za organizovani kriminal Miljko Radisavljević.\nAkcija "Balkanski ratnik" u oktobru 2009. godine rezultirala je zaplenom više od 2,5 tona kokaina u Južnoj Americi. Za organizovanje šverca tereti se Darko Šarić, srpski državljanin koji je imao prebivalište u Pljevljima u Crnoj Gori i veliki broj nekretnina i preduzeća u Srbiji.\nAkcija u Sloveniji rezultat je saradnje i međusobnog dostavljanja dokaza između Tužilaštva za organizovani kriminal Srbije i Vrhovnog državnog tužilaštva Slovenije - Odeljenja za borbu protiv organizovanog kriminala, navodi se u saopštenju.\nDokazi koji su razmenjeni pribavljeni su od američke Službe za suzbijanje narkotika (DEA), Bezbednosno informativne agencije Srbije i slovenačkih bezbednosnih službi. Pretresanjem stanova osumnjičenih pronađeni su novac, opojna droga i vatreno oružje, dodaje se u saopštenju.


Za pet mjeseci u stečaj otišla 151 kompanija – Bankar.me\nZa pet mjeseci u stečaj otišla 151 kompanija\nJune 6, 2015 MAKRO, SVE VIJESTI Leave a comment\nPrivredni sud je za pet mjeseci ove godine u 151 kompaniju uveo stečaj. Predloga za otvaranje stečajnog postupka bilo je 251. Stečajni postupak je otvoren nad Fabrikom elektroda Piva, Mljekarom Nika, Fepkom… kazao je u intervjuu Pobjedi predsjednik Privrednog suda Blažo Jovanić.\nOn je u intervjuu Pobjedi rekao da je prijedloga za otvaranje stečajnog postupka bilo 251.\n“Najveći broj predmeta, oko 50 odsto, završi se u prva tri mjeseca, a devet odsto traje duže od godinu. Iz toga se može izvesti zaključak da se stečajni postupak sprovodi na efikasan i ekonomičan način, u cilju namirenja svih povjerilaca, što je u skladu s osnovnim načelima stečajnog postupka”, objasnio je Jovanić.\nNa pitanje koji su razlozi ključni za postupke koji duže traju, Jovanić je odovorio da je to nemogućnost unovčenja imovine dužnika, pa se u pojednim postupcima oglas za prodaju imovine stečajnog dužnika raspisuje više puta, jer nema potencijalnih kupaca.\n“U toku je reorganizacija u nekoliko privrednih drštava kao što su Putevi Podgorica, Igalopromet, Novi Prvoborac, Javorak, PKB, Izbor Bar, Vektra Montenegro, dok je kroz prodaju imovine Željezare Nikšic unovčenjem stečajne mase ne samo namiren dio povjerilaca, već je i nastavljena proizvodnja”, rekao je Jovanić.\nU toku je, kako je podsjetio, postupak prodaje imovine Kombinata aluminijuma KAP, koji je takođe uz novog vlasnika uspješno nastavio da posluje, kao i Rudnika boksita, sa namjerom da se nastave i uspostave proizvodni pocesi.\nJovanić je saopštio da je, stupanjem na snagu Zakona o sudovima, osnovan Privredni sud Crne Gore za teritoriju cijele države i samim tim ukinut Privredni sud u Bijelom Polju.\n“Preuzimanjem predmeta, kao i nadležnosti nekadašnjeg Privrednog suda u Bijelom Polju, došlo je do povećanja broja svih predmeta koji se ne odnose samo na preuzete predmete, već i na povećan priliv novih. Sve to je uslovilo i donošenje nove odluke o broju sudija, koju je donio Sudski savjet u maju. Izborom novih sudija doći će do rasterećenja na svim referatima i potpune ažurnosti suda”, tvrdi Jovanić.\nNa pitanje koliko ima stečajnih upravnika i da li je taj kadar odgovarajućeg profila, Jovanić je odgovorio da ih, prema ažuriranoj listi Ministarstva pravde iz aprila ove godine, trenutno ima 198.\nPOJMOVIAutomatski stečaj FC Distribucija Itana Prljević Jadransko brodogradilište Bijela stečaj Povjerioci KAP stečaj put od Ljiga do Preljine stečaj firmi Volvo zakon o stečaju\nPrevious Pregled štampe za 6. jun: Novosti iz ekonomije\nSljedeći A2A planira i odstupnicu


Svečano odelo - Marko - Idealno.rs\nPočetna / Dečija odeća i obuća / Odeća za dečake / Kompleti za dečake / Svečano odelo - Marko\nPonuda prodavnice Decjisajt za proizvod Svečano odelo - Marko. Ispravnost cene i podataka proveri na internet stranici prodavnice.\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Svečano odelo - Marko i izberi najbolju. Kompleti za dečake iz kategorije Odeća za dečake je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Svečano odelo - Marko i vidi da li ti odgovara ili pogledaj druge proizvode brenda MARKO. Opis i tehnički podaci proizvoda Svečano odelo - Marko se mogu razlikovati od onih u internet prodavnici u kojoj obavljaš kupovinu. Svečano odelo - Marko je dostupan u prodavnici Decjisajt po ceni, koja je navedena pored svakog prodavca u meniju "Prodavnice".\nGarantne uslove za Svečano odelo - Marko proveri u prodavnici u kojoj nameravaš da obaviš kupovinu. Slika za Svečano odelo - Marko je simbolična, zato se pre kupovine u prodavnici uveri da je proizvod isti.


Saša Janković: Poštovaću Ustav i vratiti dostojanstvo građanima | Autonomija\nSaša Janković: Poštovaću Ustav i vratiti dostojanstvo građanima\n"Uvrede zdravog razuma su svakog dana sve očiglednije"\n„Kandidovao sam se da bih vratio dostojanstvo građanima i smisao institucijama“, rekao je Janković, koga je kandidovala Grupa građana „Za Srbiju bez straha“.\nOn je rekao i da građani u institucijama moraju da imaju „tačku oslonca“ i da država ne može da se zasniva na pojedincima.\nKritikovao je odluke vlasti poput one da subvencije daje stranim a ne domaćim firmama, da nameravaju da privatizuju banje, da oranice daju Arapima koji, potom dve godine ništa ne uplate u budžet.\n„Nikako ne mogu da razume zašto stranim firmama dajemo subvencije a ne domaćim koje to isto mogu da rade…“, rekao je Janković.\nOn je rekao i da se protivi prodaji strateških prirodnih resursa poput banja koje su u državnom i vlasništvu PIO fonda, a što vlast namerava da uradi.\nJanković je naveo i da je priča vlasti da je Srbija najbolja u regiona samo priča, da je priča da je srpska ekonomija najbolja u regionu samo priča.\n„Uvrede zdravog razuma su svakog dana sve očiglednije kao što je očigledno da to ljudi shvataju“, rekao je Janković, osvrnuvši se na stavove vlasti o ekonomiji ali i naslove u tabloidima.\nOn je ocenio i da vlast u Srbiji sve više poništava evropske vrednosti navodeći niz primera. „Prvo sami stvore konflikt u regionu pa ga onda kao rešavaju, nema podela vlasti na izvršnu i zakonodavnu…“, rekao je Janković.\n„U takvoj situaciji predsednik će da izađe i kaže građanima: Vaša vlada vas laže“, rekao je Janković, dodavši da je to, a ne štampanje para, posao predsednika.\nPrema njegovim rečima, kao predsednik Srbije tako će raditi, a ne u skladu sa stavom premijera da mu ne treba predsednik koji će stalno da zvoca.\nJanković je, tokom razgovara s penzionerima koji su mu postavili brojna pitanja, rekao da će i kao predsednik Srbije poštovati zakone i ustav.\nOn je prepričao kako je u nekadašanjoj saveznoj skupštini, u razgovoru s jednim od tadašnjih potpredsednika vlade, branio određeni stav uz objašnjenje da je to po zakonu, na šta je dobio odgovor da se ne razume u politiku.\n„Obećavam da ću biti predsednik koji i dalje ne razume politiku ali poštuje zakone i ustav“, rekao je Janković.


Vučić poverio Ani Brnabić mandat za sastav nove Vlade Srbije – Info Centar Juga\nPredsednik Aleksandar Vučić poverio je danas Ani Brnabić mandat za sastav nove Vlade Srbije.\nVučić je rekao da nije bilo lako doneti tu odluku, te da to nije poraz za SNS, niti za bilo koga drugog, već ideja da se pronađe najbolje rešenje, a da će SPS, iako je SNS dominantnija na osnovu poverenja građana na izborima, imati značajniju ulogu u vladi.\nBudući premijer mora obezbediti dalje jačanje ugleda zemlja i dalje reforme, rekao je predsednik Srbije na pres konferenciji.\nKako je rekao, Brnabić ga je obavestila da može da obezbedi većinu poslanika u parlamentu za izbor vlade koju predlaže, istakavši da je Brnabić vredna, da poseduje stručne i lične kvalitete, da je uveren da će pokazati poštovanje prema partijama od kojih očekuje podršku i da će raditi na boljitku za našu Srbiju.\n„Nije bilo lako doneti odluku i doneo sam je u skladu sa interesima Republike Srbije, ciljevima proklamovanim, sa idejom da radom i energijom nastavimo da donosimo dobre rezultate, kako za našu zemlju tako i građane“, rekao je on.\n„Srbija mora sliku o sebi još više da popravi. Svoju nezavisnost i suverenost nikome više ne mora da dokazuje, ali Srbija zaslužuje još bolje mesto i da građani Srbije budu još ponosniji“, kazao je predsednik.\n„Došlo je vreme, posle teških reformi koje su donele veoma dobre rezultate, da građani Srbije bolje i više osete napredak koji smo ostvarili, a koji će na najbolji način osetiti povećanjem plata u javnom sektoru i penzija“, rekao je Vučić.\n„Još nismo zadovoljni i cilj nam je da spustimo tu stopu ispod deset odsto“, rekao je Vučić.\n„Siguran sam i da je u drugim oblastima, poput zdravstva, neophodno mnogo toga da se uradi“, rekao je Vučić.\n„Zato je Srbija obezbedila poštovanje sa svih strana sveta i zato ljudi mogu da očekuju bolji život nego što su imali do danas“, rekao je Vučić.\nU Boljaru počela sanacija obalnih oslonaca mosta preko Vlasine


Planinarsko-alpinistički klub Mosor Niš : Južne vesti\nPlaninarsko-alpinistički klub Mosor Niš\nDan pešačenja prilagođen kovidu: bez okupljanja, ali uz pomoć planinara\n08:01, 9. 9. 2020.\nU sklopu obeležavanja Dana pešačenja, planinari niškog Mosora pozivaju sugrađane da se pokrenu i naprave korak bliže zdravlju u subotu, 12. septembra. Zbog epidemije, za razlliku od prethodnih godina neće biti okupljanja i zajedničke šetnje, ali planinari kažu da će biti raspoređeni na nekoliko punktova i biti na raspolaganju za sva pitanja i savete.\nNiški planinari osvojili najviši vrh Irana\n18:01, 25. 8. 2019.\nNakon osvajanja Ararata, ekspedicija planinara uputila se na najviši vrh Irana i na njemu pobola zastave Srbije i Niša. Desetočlana ekipa, u kojoj je 7 planinara niškog Mosora, uspešno je prebrodila još jedan uspon i osvojila Damavand.\nZastava Niša na Araratu - niški planinari osvoji najviši vrh Turske\n14:06, 13. 8. 2019.\nEkspedicija od 12 planinara, od čega 8 iz Niša, završila je zahtevni uspon na najviši vrh Turske Ararat. Zastava Niša zavijorila se na visini od preko 5.000 m, kaže Vesna Simić, Nišlijka koja je krenula na ovaj uspon, ali zbog povrede nije uspela i da ga završi.\n12:31, 13. 6. 2019.\nNa vrhove Suve planine u čast niškog alpiniste nestalog na Himalajima\n08:01, 21. 5. 2019.\nKako bi odali počast alpinisti iz Niša Zoranu Miletiću, koji je izgubio život u pohodu na Mont Everest, sedamdesetak planinara podeljenih u tri grupe, osvojili su tri vrha Suve planine - Trem, Sokolov kamen i Mosor.\nNišlije vicešampioni Srbije u trekingu\n14:13, 30. 10. 2018.\nTokom 7 kola Treking lige Srbije, takmičari niškog Mosora imali su konstantne rezultate i zahvaljujući njima stigli do vicešampionske titule u takmičenju gde je cilj za što kraće vreme, samo uz pomoć mapa i markacije, preći planinsku stazu. Sem uspeha u ligi, niški tim bio je pobednik Kupa i Master kupa Srbije.\n13:26, 22. 7. 2018.\nPlaninarska ekspedicija, sastavljena od Srba, Makedonaca i Crnogoraca, popela se na vrh Mon Blan. U ovom podvigu učestvovalo je i troje Nišlija, pa se na najvišem vrhu Alpa i zapadne Evrope zavijorila i zastava ovog grada.\nUspon na Radov kamen povodom dana planina\n15:54, 8. 12. 2017.\nDa bi podsetili na to koliko je bitno da se priroda čuva, ali i u njoj uživa, niški planinari u nedelju, 10. decembra, organizuju izlet na Radov kamen, vrh iznad Jelašničke klisure. Oni pozivaju sve zainteresovane da im se pridruže u ovom pohodu, za koji je povod je Međunarodni dan planina, koji se praznuje svakog 11. decembra.\nNiški planinari vode na planine Ozren i Devica\n09:34, 8. 9. 2017.\nLeto se bliži kraju, a sa njim i lepo vreme. Niški planinarski klubovi žele da iskoriste poslednje zrake sunca i zato pozivaju sve zainteresovane da im se pridruže na dva izleta ovog vikenda - na Ozren u subotu, 9. septembra, dok je aktivnost na planini Devica predviđena za nedelju, 10. septembra.\nPrva žena iz Srbije koja je osvojila Mont Everest promoviše knjigu u Nišu\n08:44, 18. 5. 2017.\nDragana Rajblović, koja se 2007. Godine popela na najviši vrh Himalaja, na 8.850 metara nadmorske visine, napisala je knjigu “Moj Everest - san i java”, koju će promovisati u Velikoj sali Skupštine grada Niša 18. maja od 19 sati.